50% μειώσεις προστίμων του ΚΟΚ - odigein.com\n50% μειώσεις προστίμων του ΚΟΚ\nΔημοσίευση από Haridimos » 28 Ιαν 2017, 00:51\nΤόσκας: Έρχονται μειώσεις 50% σε πρόστιμα του Κώδικα Οδικής Κυκλοφορίας\nΟ υπουργός ανέφερε ακόμα ότι υπάρχουν προτάσεις στο ΥΠΟΙΚ για μειώσεις στα μισθολόγια των ενστόλων\nMείωση στο 50% των προστίμων για κλήσεις, προανήγγειλε ο αναπληρωτής υπουργός Προστασίας του Πολίτη Νίκος Τόσκας, σε συνέντευξή του στην Εφημερίδα των Συντακτών. Ακόμα, έκανε γνωστό ότι υπάρχουν προτάσεις από το υπουργείο Οικονομικών για μειώσεις στα μισθολόγια των ενστόλων, αλλά σημείωσε πως «σε κάποιες έχουμε αντιρρήσεις, γίνεται συζήτηση».\nΕιδικότερα, σε ερώτηση αν θα υπάρξει νέο μισθολόγιο για τους ένστολους, ο υπουργός απαντά: «Υπάρχουν προτάσεις από το υπουργείο Οικονομικών. Σε κάποιες έχουμε αντιρρήσεις, γίνεται συζήτηση. Πιστεύουμε ότι οι εργαζόμενοι στα σώματα ασφαλείας δουλεύουν σκληρά και κάτω από αντίξοες συνθήκες, ειδικά τώρα με το προσφυγικό, που έχουμε και πολλές μετακινήσεις προσωπικού στα νησιά, δεν θα πρέπει να επηρεαστούν οι αμοιβές τους. Είμαστε σε επαφή με το υπουργείο Οικονομικών και πιστεύω ότι δεν θα επηρεαστούν αρνητικά οι αμοιβές τους».\nΌσον αφορά τα πρόστιμα για κλήσεις, τονίζει ότι «ήδη υπάρχει πρόταση του υπουργείου Προστασίας του Πολίτη για μείωση στο μισό των χρηματικών προστίμων, με εξαίρεση την παραβίαση του κόκκινου σηματοδότη και την οδήγηση υπό την επήρεια μέθης. Μια πρόταση την οποία επεξεργαζόμαστε μαζί με τον συνάδελφο κ. Σπίρτζη από το υπουργείο Μεταφορών. Είναι θέμα ημερών η υπογραφή της κοινής υπουργικής απόφασης».\nΑκόμα, αναφορικά με τα Εξάρχεια, διαχωρίζει την εγκληματικότητα από την ελεύθερη διακίνηση των ιδεών και απαντώντας στην πρόσφατη κριτική του Κ. Μητσοτάκη σημειώνει πως «ο κ. Μητσοτάκης ήταν μέλος προηγούμενων κυβερνήσεων. Γιατί όσα λέει δεν τα εισηγήθηκε και δεν τα εφάρμοσαν τότε;».\nΑναφερόμενος στο προσφυγικό, τονίζει στην «Εφ.Συν.» ότι «είναι αρκετά περίπλοκο και δεν θα τελειώσει σύντομα», καθώς «διαφοροποιείται καθημερινά». Με αφορμή τα όσα συνέβησαν το τελευταίο διάστημα, λόγω κακοκαιρίας, στιγματίζει τη στάση εκείνων που αρνήθηκαν να συμβάλουν στην προστασία των προσφύγων, υπογραμμίζοντας ότι ο νόμος θα εφαρμοστεί ακόμα και με επιτάξεις.\nΤέλος, ο υπουργός θεωρεί μεγάλο κίνδυνο για την περιστολή των δημοκρατικών ελευθεριών την τρομοκρατία και την εγκληματικότητα, εκφράζει την αντίθεσή του σε ένα τέτοιο ενδεχόμενο και υπογραμμίζει πως «η δημοκρατία, ως γνωστόν, ισορροπεί ανάμεσα στους κινδύνους και την επιβολή ποινών με βάση την αναλογικότητα και όχι με βάση την αυστηρότητα που θα αγγίζει τις υπερβολές».\nRe: 50% μειώσεις προστίμων του ΚΟΚ\nΔημοσίευση από Haridimos » 28 Ιαν 2017, 00:53\nKαμίνης: Είμαι αντίθετος στη μείωση των προστίμων του ΚΟΚ\nΥποστηρίζει ότι κάτι τέτοιο είναι εγκληματικό και θα ενθαρρύνει την αντικοινωνική στάθμευση σε ράμπες αναπήρων, πεζόδρομους και πλατείες\nΡιζικά αντίθετος είναι ο δήμαρχος Αθηναίων, Γιώργος Καμίνης, σε τυχόν μείωση των προστίμων του Κώδικα Οδικής Κυκλοφορίας στο μισό από ό,τι είναι σήμερα. Όπως ανέφερε, μιλώντας νωρίτερα στην τακτική μηνιαία εκπομπή του «Ραντεβού με τον δήμαρχο», στον δημοτικό ραδιοφωνικό σταθμό «Αθήνα 984», «κάτι τέτοιο θα ενθαρρύνει την αντικοινωνική στάθμευση σε ράμπες αναπήρων, πεζόδρομους και πλατείες και ως εκ τούτου θα είναι εγκληματικό».\nΕπίσης, ο κ. Καμίνης προανήγγειλε ότι ο Δήμος Αθηναίων, το επόμενο διάστημα, θα επεκτείνει το μέτρο με τις δαγκάνες, που ήδη εφαρμόζεται στις γειτονιές του κέντρου.\nΥπενθυμίζεται ότι τη μείωση των προστίμων για τις περισσότερες παραβάσεις είχε προαναγγείλει σε συνέντευξη του ο υπουργός Προστασίας του Πολίτη κ. Τόσκας.\nΔημοσίευση από Haridimos » 28 Ιαν 2017, 00:55\nΑναπληρωτή υπουργό Προστασίας του Πολίτη κ. Νίκο Τόσκα: Όχι στη μείωση των προστίμων του Κ.Ο.Κ.\nΥΠΟΓΡΑΨΕ ΤΟ ΨΗΦΙΣΜΑ: Όχι στη μείωση των προστίμων του Κ.Ο.Κ.\nΔημοσίευση από Haridimos » 28 Ιαν 2017, 01:18\nἜδωσα τὴν ψήφο μου κι ἐγῶ. Ἀκόμα κι ἀν δὲν κάνει καλὸ δὲν βλάπτει.\nΣυντόμως, ἔλαβα τὸ παρακάτω δι' ἡλεκτρονικοῦ ταχυδρομείου.\nΕυχαριστούμε που συμμετείχες σ'αυτή την εκστρατεία στο Avaaz: Ψηφίσματα Πολιτών. Έχεις προστεθεί στη λίστα email του Avaaz. Το Avaaz συνήθως στέλνει περίπου ένα email την εβδομάδα, δίνοντάς σου την ευκαιρία να αναλάβεις δράση πάνω σε ένα επείγον και επίκαιρο παγκόσμιο ζήτημα. Αν έλαβες αυτό το email κατά λάθος, ή αν θα προτιμούσες να μη λαμβάνεις emails απ'το Avaaz, πάτησε εδώ για να διαγραφείς ή στείλε ένα email στο unsubscribe@avaaz.org.\nΣ'ευχαριστώ που υπέγραψες το ψήφισμα μου με τίτλο: Αναπληρωτή υπουργό Προστασίας του Πολίτη κ. Νίκο Τόσκα: Όχι στη μείωση των προστίμων του Κ.Ο.Κ.!\nΣήμερα το πρόστιμο για χρήση κινητού τηλεφώνου κατά την οδήγηση κοστίζει 100 ευρώ και αν πληρωθεί μέσα σε 10 ημέρες κοστίζει 50 ευρώ. Τώρα με τη νέα μείωση κατά 50% ο παραβάτης θα πληρώνει μόνο 25 ευρώ!\nΜη Χρήση Ζώνης ασφαλείας ‐ επιβάτη ‐ οδηγού 300 ευρώ\nΗ ανθρώπινη ζωή δεν κοστολογείται για κανένα ψηφοθηρικό όφελος!\nhttps://secure.avaaz.org/el/petition/An ... K/?taQOzlb\nΕστάλη απ'το Avaaz για λογαριασμό του ψηφίσματος που ξεκίνησε ο/η Κωνσταντίνος


Ευρωλίγκα 2-3: Μακάμπι Τελ Αβίβ-Ολυμπιακός | Bet-planet.gr\nΑρχική > Άρθρα > Ευρωλίγκα 2-3: Μακάμπι Τελ Αβίβ-Ολυμπιακός\nΕυρωλίγκα 2-3: Μακάμπι Τελ Αβίβ-Ολυμπιακός\nΠρογνωστικά Euroleague 2 Μαρτίου 2017\nΣτοίχημα στην Ευρωλίγκα με το εκτός έδρας παιχνίδι του Ολυμπιακού κόντρα στην Μακάμπι Τελ Αβίβ για την 24η αγωνιστική της διοργάνωσης.\n(21:05, Νovasports 2)\nΗ ομάδα του Ισραήλ έβαλε δύσκολα για τριάμιση δεκάλεπτα στην ΤΣΣΚΑ την περασμένη αγωνιστική, στην Ρωσία ωστόστο στο τέλος λύγισε, γνωρίζοντας την ήττα με 93-81. Οι «αλεπούδες» έβρισκαν τον δρόμο προς το καλάθι στην μεγαλύτερη διάρκεια του αγώνα, μεταφέροντας το άγχος στην πλευρά των Μοσχοβιτών, οι οποίοι ναι μεν έβρισκαν εύκολους σχετικά πόντους, όμως δεν μπορούσαν νε ξεφύγουν στο σκορ. Στο τελευταίο πεντάλεπτο όμως, ανέβασε στροφές και με ηγέτη το Ντε Κολό (29 π.) έφτασε σε μία ακόμη νίκη που την κράτησε στη δεύτερη θέση, με 17-6. Αντίθετα, η Μακάμπι παρέμεινε χαμηλά, με 8-15. Όσον αφορά τις εγχώριες διοργανώσεις, εκεί στο πλαίσιο του πρωταθλήματος, η Μακάμπι επικράτησε στο ντέρμπι κόντρα στην Χάιφα με 97-96. Tέλος, η «ομάδα του λαού» θα αγωνιστεί χωρίς τους Ντέβιντ Σμιθ, Γκάουντλοκ, Μίλερ και Αλεξάντερ.\nΣυνεχίζει να κοιτάζει ψηλά ο Ολυμπιακός, παρά την ήττα του στην Τουρκία από τη Φενέρ την περασμένη αγωνιστική. Εκεί, οι Πειραιώτες αν και χωρίς τον αρχηγό τους έφτασαν μια ανάσα από το να πάρουν το ροζ φύλο αγώνα, όμως η κούραση και το...μπλακ άουτ δεν τους άφησε. Έχοντας κάνει ένα τέλειο τρίτο δεκάλεπτο με επιμέρους σκορ 22-7, η ομάδα του Σφαιρόπουλου είχε το πάνω χέρι για τη νίκη όμως τα πράγματα γύρισαν...μπούμερανγκ στην τελευταία περίοδο. Με επιμέρους σκορ 20-8 η ομάδα του Ομπράβτοβιτς εκμεταλλέυτηκε το γεγονός ότι ο Ολυμπιακός ξέμεινε από δυνάμεις και δημιουργία και έφτασε στη νίκη με 67-64. Η διαφορά όμως δεν καλύπτηκε από τους Τούρκυς που υστερούν στην ισοβαθμία. Τέλος, εκτός θα μείνει και πάλι ο Σπανούλης, ενώ ο Γιανγκ υπολογίζεται κανονικά.\nΕκτίμηση: Ακόμη ένα δύσκολο ματς για τον Ολυμπιακό, που πρέπει όμως αυτή τη φορά να πάρει τη νίκη πάση θυσία. Κάτι η Φενέρ που παραμονεύει, κάτι η ήττα στον πρώτο γύρο στο ΣΕΦ, κάνουν επιτακτική τη νίκη των Πειραιωτών. Η Μακάμπι είναι πολύ επικίνδυνη στην περιφέρεια και μπορέι να σε...σκοτώσει στην καλή της μέρα, ενώ προσοχή χρειάζεται και στην ρακέτα όπου υπάρχουν δυνατά κορμιά. Προσωπικά πιστέυω πως ο Ολυμπιακός θα μπει αποφασισμένος να πάρει τη νίκη και θα το κάνει. Μπορεί να μην παίζει και πάλι ο Σπανούλης όμως έχουμε δει πολλές φορές πως μπορούν και χωρίς τον «Kill Bill». Πολύ χαμηλά η απλή νίκη στο 1.47 δεν αξίζει ποντάρισμα και έτσι θα πάμε στο χάντικαπ.\nΝίκη Ολυμπιακού -5,5 πόντους χάντικαπ σε απόδοση 1.95 στην stoiximan


My Style Rocks 3: «Μου θυμίζεις… γαριδάκι» | daypress.gr\nΕλλάδα Παρασκευή 03.07.2020\nΥπό μερικό έλεγχο η πυρκαγιά στη Λούτσα\nΠροφυλακίστηκε η 26χρονη οδηγός που παρέσυρε στον θάνατο 28χρονο Βούλγαρο\nΈδειραν αστυνομικό επειδή πάτησε την κόρνα\nΣε εξέλιξη φωτιά στη Μεγαλόπολη κοντά στη Ιερά Μονή Μπούρα\nΤέλη κυκλοφορίας με τον μήνα και χωρίς πέναλτι\nΤις πρόσφατες εντάσεις μεταξύ Τουρκίας με χώρες της ΕΕ θα θέσει ο Μπορρέλ στην Άγκυρα\nΤουλάχιστον δύο νεκροί και δεκάδες τραυματίες από την έκρηξη σε εργοστάσιο στην Τουρκία\nΜητέρα και κόρη θυσιάστηκαν για να βρουν την αιώνια ζωή\nΓερμανία: 30χρονη συριακής καταγωγής στρατολογούσε γυναίκες για να παντρευτούν μαχητές του ΙΚ\nΤέσσερα δεδομένα που πρέπει όλοι να γνωρίζουμε για τον κορονοϊό\nΠαρασκευή 24 Ιανουαρίου 2020 22:55 Κοσμικά\nMy Style Rocks 3: «Μου θυμίζεις… γαριδάκι»\nΗ Τόνια Κούμπα εμφανίστηκε στο πλατό του My Style Rocks 3 επιλέγοντας να ντυθεί σε πορτοκαλί αποχρώσεις.\nΗ παίκτρια δέχθηκε την βαθμολογία των συμπαικτριών της και πήρε τη θέση της μπροστά στους κριτές προκειμένου να ακούσει τα σχόλια τους.\nΟ Στέλιος Κουδουνάρης πήρε τον λόγο και σημείωσε στην παίκτρια: «Πολύ καλά έκανες και ντύθηκες για να συναντήσεις τη μαμά σου, αυτός όλος ο συνδυασμός των πορτοκαλί σε συνδυασμό με το μαλλί σου βγάζει μία υπερβολή. Δηλαδή σίγουρα θα γυρίσουν να σε κοιτάξουν.\nΣτη συνέχεια χαρακτήρισε την ενδυματολογική επιλογή της Τόνιας Κούμπα «φλύραρη» και της τόνισε: «Δεν μπορώ να σου πω ότι μου αρέσεις. Μου θυμίζεις και λίγο γαριδάκι! Είναι κάτι γαριδάκια που έχουν ένα ζωάκι και είσαι ίδια! Δεν στο λέω για να σε προσβάλλω, γλυκά το λέω».\nΗ παίκτρια τότε, θέλησε να απαντήσει στον Στέλιο Κουδουνάρη. «Θα μπορούσα να είμαι και ο τίγρης από το Γουίνι το αρκουδάκι γιατί έχω χιούμορ όταν με χαρακτηρίζουν. Έχουν μαζευτεί αρκετά σχόλια τέτοιου τύπου οπότε τα διακωμωδώ για να νιώσω καλύτερα» ανέφερε η Τόνια Κούμπα.\nΟ Στέλιος Κουδουνάρης προχώρησε σε επεξηγήσεις σχετικά με την κριτική του για τα ρούχα της παίκτριας. «Για να καταλάβεις πόσο λάθος είναι η φούστα αυτή πάνω σου, η καμπύλη της περιφέρειας είναι στο γόνατο. Δεν είναι στην περιφέρεια. Δεν είναι φτιαγμένη για εσένα, τον δικό σου σωματότυπο αυτή η φούστα. Μη νομίζεις πως όταν σου λέω για το σώμα σου, τα λέω για να σε προσβάλλω αλλά για να σε διορθώσω. Πριν, με αυτό που είπες, μου φάνηκε ότι τα καταγράφεις για να έρθεις κάποια μέρα να μου πεις ότι σου είπα αυτό και αυτό και αυτό!» της είπε.\n«Έχω παίξει πολλές φορές ως καρτούν στην τηλεόραση και δεν είναι πολύ κολακευτικό γιατί δεν είμαι 22 αλλά είμαι 32 χρονών» ανέφερε η παίκτρια στον κριτή.\n«Άκουσε με, όταν κάποιος βγαίνει στην τηλεόραση, είναι έτοιμος να εκτεθεί και να κριθεί. Είσαι εδώ για να κριθείς. Εσύ την άποψη σου την φοράς, δεν χρειάζεται να την λες. Εσύ έχεις επιλέξει αυτή τη φούστα και είναι λάθος για το σώμα σου. Δεν θες να στο πω; Μπορώ να μη στο πω και να σου βάλω βαθμό και να φύγεις. Αν θεωρείς ότι, για το σώμα σου, ντύνεσαι σωστά κάνεις λάθος. Είσαι σε καλό δρόμο αλλά σωστά δεν ντύνεσαι. Τελεία. Κλείνουμε εδώ. Έχουμε και άλλες παίκτριες» της είπε σε έντονο ύφος.\n«Είστε άδικος. Το λέω γιατί μπορεί να με στεναχωρούν» του απάντησε η παίκτρια.\n«Συγνώμη δεν θα σου ξαναπώ. Εσύ είσαι άδικη μαζί μου! Δεν θες να σου λέω για τον σωματότυπο σου επειδή στεναχωριέσαι;» ρώτησε ο Στέλιος Κουδουνάρης.\nΗ παρουσιάστρια του «My Style Rocks 3» Κατερίνα Στικούδη ζήτησε από την Τόνια Κούμπα ένα σχόλιο για τα όσα διαδραματίστηκαν στο πλατό και εκείνη έγνεψε ενώ στη συνέχεια ανέφερε:«Είμαι καλά αλλά δεν θέλω να έχω την τελευταία λέξη και απλά γνέφω» για να προκαλέσει την αντίδραση του Στέλιου Κουδουνάρη.\n«Είναι τραγικό!» της ανέφερε ενοχλημένος.\n«Μα δεν σας ειρωνεύομαι… Δεν ξέρω πώς να σας αντιμετωπίσω» του απάντησε η Τόνια Κούμπα.\nΚοσμικά Παρασκευή 03 Ιουλίου 2020 16:55\nΚοσμικά Παρασκευή 03 Ιουλίου 2020 15:55\nΚοσμικά Παρασκευή 03 Ιουλίου 2020 11:55


Πασκουάλ: «Ενώ τα πηγαίναμε καλά σταμάτησε το παιχνίδι» (vid) – ArenaLarissaGr\n«Πρώτα απ’ όλα να ευχαριστήσω τον κόσμο μας που δημιούργησε θαυμάσια ατμόσφαιρα. Συγχαρητήρια στην ΤΣΣΚΑ για τη νίκη. Θεωρώ ότι χάσαμε το παιχνίδι στο δεύτερο δεκάλεπτο. Χάσαμε τέσσερα λέι απ κάτω από το καλάθι, τέσσερα ελεύθερα τρίποντα και θεωρώ ότι γι’ αυτόν τον λόγο δεν πήραμε προβάδισμα στο πρώτο ημίχρονο. Στο τρίτο δεκάλεπτο ξεφύγαμε με δέκα πόντους διαφορά, αλλά σε αυτό το σημείο ήμασταν άτυχοι καθώς σταμάτησε το παιχνίδι για 5-6 λεπτά. Μετά έγινε το τρίτο φάουλ του Σίνγκλετον, χάσαμε λέι απ και σκόραραν τρίποντο και γύρισε στο παιχνίδι η ΤΣΣΚΑ. Μετά είχαμε ευκαιρίες για τη νίκη, αλλά δύο καλάθια στο τελευταίο δευτερόλεπτο από τους Ντε Κολό και Ροντρίγκεθ έκριναν το παιχνίδι. Νιώθω περήφανος για τους παίκτες και την προσπάθειά τους και πρέπει να συνεχίσουμε» εξήγησε αρχικώς ο κόουτς του Παναθηναϊκού μετά την ήττα από την ΤΣΣΚΑ.\nΕΠΟΜΕΝΟ ΑΡΘΡΟ Λέικερς-Πέισερς 99-86\nΠΡΟΗΓΟΥΜΕΝΟ ΑΡΘΡΟ «Διαδήλωση» έξω από το σπίτι του Αλαφούζου!


Οι ΜVP και οι αριθμοί της Κυριακής (pics & vids) | Superleague | gazzetta.gr\nΚυριακή, 10 Δεκεμβρίου 2017 - 21:42\nFollow @twitterΟι ΜVP και οι αριθμοί της Κυριακής (pics & vids)\nΟΣΑ… ΜΥΡΙΣΕ Ο MR GOAL ΣΤΟΥΣ ΑΓΩΝΕΣ ΤΗΣ ΗΜΕΡΑΣ\nΝίκες των πρωτοπόρων, πρωταγωνιστές και ενδιαφέροντα παιχνίδια περιλάμβανε η δεύτερη ημέρα της 14ης αγωνιστικής και ο Mr Goal βρέθηκε στις φάσεις και κατέγραψε τα γεγονότα!\nΑπό το Περιστέρι ως την Τούμπα, τα φαβορί βρέθηκαν με άλλο ένα «τρίποντο» στο λογαριασμό τους και κατάφεραν με αυτό τον τρόπο να πετύχουν μεγάλες νίκες, ενώ ο Αστέρας επιβεβαίωσε την εξαιρετική του κατάσταση και ο ΠΑΣ Γιάννινα με τη Λαμία τη… λατρεία τους με τις ισοπαλίες!\nΜε χρονική αφετηρία στη Ριζούπολη, ο Αστέρας Τρίπολης πέρασε σαν «σίφουνας», όντας σε ανώτερο επίπεδο του Απόλλωνα Σμύρνης και πετυχαίνοντας την πέμπτη συνεχόμενη νίκη του! Οι γηπεδούχοι είχαν περισσότερες ευκαιρίες, όμως οι φιλοξενούμενοι έκαναν όσα έπρεπε για να φύγουν από την Αθήνα με μια μεγάλη εκτός έδρας νίκη.\nΟ Νίκος Καλτσάς ήταν αδιαμφισβήτητα ο MVP για τους Αρκάδες. Με δυο γκολ και μια ασίστ ήταν μέσα σε όλα τα γκολ, με τον Mr. Goal να του απονέμει το άξιο βραβείο!\nΣτα Γιάννενα, πριν το παιχνίδι οι δυο ομάδες μετρούσαν σερί από ισοπαλίες. Τρεις ο ΠΑΣ, τέσσερις η Λαμία. Είπαν να μην πρωτοτυπήσουν και να μοιραστούν εντυπώσεις και βαθμούς! Ο Μαυροπάνος έβαλε μπροστά στο σκορ τους Γιαννιώτες, όμως η ομάδα της Φθιώτιδας βρήκε στόχο σε μια από τις 13 τελικές με τον Τσούκαλο να σκοράρει για πρώτη φορά φέτος και να διαμορφώνει το τελικό 1-1.\nMVP της αναμέτρησης είναι σύμφωνα με τον Mr. Goal o Σουλεϊμάν Όμο, που με 10 επεμβάσεις κι ένα κόψιμο έκανε ό,τι μπορούσε για να αποσυμπιέσει την κατάσταση για τον Μελίσσα και την άμυνά του.\nΣτο Περιστέρι, ο Ατρόμητος συνέχισε να διαγράφει πορεία πρωταθλητισμού, επικρατώντας με 1-0 του Λεβαδειακού. Πολλές ευκαιρίες, κατοχή της μπάλας και μια εύκολη νίκη για την ομάδα του Κάναντι, που φέτος εντυπωσιάζει.\nΟ Ντιγκινί ήταν ο σκόρερ της αναμέτρησης και ο πολυτιμότερος για την ομάδα του.\nΤέλος, στο ντέρμπι της Τούμπας, ο ΠΑΟΚ είχε τα πάντα! Κόσμο, πάθος και πρωταγωνιστές, σε αντίθεση με τον Παναθηναϊκό που υπέκυψε με το «βαρύ» 4-0.\nΟ Δημήτρης Πέλκας έκανε «παπάδες», σκοράροντας ένα από τα ομορφότερα γκολ του πρωταθλήματος για το 1-0 και «χόρεψε» την άμυνα των «πράσινων» στο 2-0. Αδιαμφισβήτητα έκανε μια εμφάνιση που θα μνημονεύεται για χρόνια, κρίνοντας το ντέρμπι και παίρνοντας το βραβείο του Mr. Goal!\nΔΕΙΤΕ ΤΑ ΓΚΟΛ ΚΑΙ ΤΙΣ ΚΑΛΥΤΕΡΕΣ ΣΤΙΓΜΕΣ ΤΩΝ ΑΓΩΝΩΝ ΤΗΣ ΚΥΡΙΑΚΗΣ.


Ανακοίνωση Ακρίτα Σωσάνδρας - Ποδόσφαιρο Ε.Π.Σ. Ν.Πέλλας - ΜΑΤΙΕΣ ΠΕΛΛΑΣ - Ηλεκτρονική εφημερίδα για την καθημερινή σας αξιόπιστη ενημέρωση. Ειδήσεις από τα Γιαννιτσά, την Έδεσσα, την Σκύδρα και τον υπόλοιπο νομό Πέλλας.\nΜε αφορμή την κατάκτηση του πρωταθλήματος της Α´ ερασιτεχνικής κατηγορίας της ΕΠΣ Πέλλας από τον Α.Σ. Ακρίτα Σωσάνδρας, η διοίκηση του συλλόγου θα ήθελε να συγχαρεί θερμά τον προπονητή Χρήστο Δούμο και όλους τους ποδοσφαιριστές για την προσπάθεια που κατέβαλαν όλη τη σεζόν ώστε να στεφθεί η ομάδα πρωταθλήτρια για δεύτερη συνεχόμενη χρονιά.


Life is stories & faces - Τα πολλά μουσικά πρόσωπα του κ. Πέτρου\nΜετά από μια σκληρή διαδικασία συνεντεύξεων ο Γιώργος Πέτρου θα είναι από το 2021 ο νέος Καλλιτεχνικός Διευθυντής του Διεθνούς Φεστιβάλ Χέντελ του Γκέντιγκεν, του αρχαιότερου φεστιβάλ κλασικής μουσικής στον κόσμο. Η είδηση γράφτηκε παντού στον ξένο Τύπο, αλλά ελάχιστα στον ελληνικό.\nΤην πρώτη φορά που συναντηθήκαμε εγώ έκανα τηλεόραση κι εκείνος διέπρεπε ως νεαρός σολίστ πιάνου. Τώρα εκείνος έχει καταξιωθεί ως διακεκριμένος μαέστρος.\nΤο ραντεβού μας ήταν στο café του Μεγάρου, όπως παλιά. Μόλις είχε επιστρέψει από Τουλούζ όπου διηύθυνε Traviata με την περίφημη Ορχήστρα του Καπιτωλίου. Στην Αθήνα βρέθηκε για να παρουσιάσει με την Καμεράτα το Άξιον Εστί και, σε πρώτη παγκόσμια εκτέλεση, την Αποκάλυψη του Μίκη Θεοδωράκη. Ύστερα θα έφευγε για Ρουμανία, Γερμανία, Ισπανία, Καναδά.\nΑυτός ο τρόπος ζωής του αρέσει, λέει. Του αρέσει που δεν υπάρχει ρουτίνα. Που πάει σε μια ορχήστρα που δεν γνωρίζει, μια όπερα που δεν έχει ξαναεπισκεφτεί, που μπορεί να έχει μπροστά του έξι τραγουδιστές τους οποίους βλέπει για πρώτη φορά. Υπάρχει πάντα μια αδρεναλίνη που τρέχει κι αυτό του αρέσει.\nΠρόσφατα χρίστηκε Ιππότης Γραμμάτων και Τεχνών από τη Γαλλία. «Μα τι πρέπει να κάνει ένας άντρας για να γίνει ιππότης;» τον ρωτάω όταν συναντιόμαστε. «Έτσι όπως το σκέφτεσαι, προφανώς πολύ συγκεκριμένα πράγματα», απαντά σκασμένος στα γέλια. «Σαν καλλιτέχνης όμως δεν έχει παρά να προταθεί στη γαλλική κυβέρνηση από κάποιο Ινστιτούτο». Το παρουσιάζει σαν να είναι κάτι απλό, όπως όλα όσα τον αφορούν. Όμως τίποτα δεν είναι απλό σε σχέση με τον Γιώργο Πέτρου.\nΈχεις σκεφτεί τι θα κάνεις τώρα που έγινες Διευθυντής του Φεστιβάλ του Γκέντιγκεν;\nΤο 2020 το φεστιβάλ κλείνει τα 100 του χρόνια. Έχω στο μυαλό μου συγκεκριμένα πράγματα που θα ήθελα να αλλάξω και για να υλοποιηθούν πρέπει να προγραμματιστούν από τώρα. Πρέπει όμως πρώτα να πάω στη Γερμανία και να ενημερωθώ. Και να προσλάβουμε νέο Διοικητικό Διευθυντή, αυτό είναι το πρώτο που πρέπει να γίνει.\nΚαταπιάνεσαι με την ίδια ευκολία με μιούζικαλ, όπερες, συμφωνικά έργα. Όμως ποιο είδος σε συναρπάζει περισσότερο;\nΚαταπιάνομαι με ό,τι μου αρέσει και μου κεντρίζει το ενδιαφέρον. Πιο πολύ όμως μου αρέσει ό,τι έχει να κάνει με τη συνύπαρξη μουσικής και θεάτρου: όπερα, μιούζικαλ, οπερέτα. Με ενδιαφέρει και ως σκηνοθεσία –και μιλάω περισσότερο για το μέλλον επειδή θέλω να ξεφεύγω από τον παρωπιδισμό του μαέστρου. Νομίζω ότι το θέατρο είναι ένας από τους λόγους που καταπιάστηκα με τη διεύθυνση. Ανάμεσα στην απομόνωση του πιανίστα και την εξωστρέφεια ενός μουσικού διευθυντή, ο οποίος μάλιστα ασχολείται με μουσικό θέατρο, επέλεξα συνειδητά το δεύτερο.\nΗ ζωή του μαέστρου όμως, δεν έχει μοναξιά; Δεν είσαι πια ένας από την ορχήστρα, ασκείς εξουσία που σε διαχωρίζει.\nΌχι, ο μαέστρος δεν είναι εργοδότης, είναι πρώτος μεταξύ ίσων. Αν δεν κερδίσεις την εμπιστοσύνη του μουσικού, αν δεν σε θεωρήσει συνεργάτη του, δεν θα αποδώσει. Ο σολίστας έρχεται για μια πρόβα πριν τη συναυλία και δρόμο, δεν προλαβαίνει να δεθεί με κανέναν. Η σχέση του μαέστρου με την ορχήστρα είναι πολύ πιο στενή. Εξακολουθώ βέβαια να είμαι συνέχεια στο δρόμο και να παίζω πιάνο, αλλά πιο πολύ λόγω ματαιοδοξίας παρά θεωρώντας ότι το πιάνο είναι η πρωταρχική μου ενασχόληση. Και κάπως πρέπει να αιτιολογήσω στον εαυτό μου τα άπειρα παντελόνια που έτριψα στο σκαμπό όλα αυτά τα χρόνια. Το αγαπάω πολύ το πιάνο, είναι κομμάτι μου.\nΠόσο δύσκολο ήταν, έχοντας ασχοληθεί τόσα χρόνια με το πιάνο, να το παρατήσεις για να περάσεις στη διεύθυνση;\nΔεν το αποφασίζεις σε μια μέρα. Συμβαίνει σταδιακά και ενδεχομένως χωρίς να το καταλάβεις. Δεν το επεδίωξα ποτέ. Προέκυψε μέσα από συγκυρίες, διεργασίες και τύχη, θα έλεγα.\nΤο να είσαι σολίστ πιάνου έχει να κάνει με πρωταθλητισμό;\nΦυσικά. Πρέπει να αγωνίζεσαι συνέχεια προκειμένου να κρατηθείς στο επίπεδό σου. Σκοπός του πρωταθλητισμού δεν είναι μόνο το μετάλλιο, αλλά και να είσαι ανταγωνιστικός, να είσαι ανάμεσα σε εκείνους που θα συμμετέχουν στους Ολυμπιακούς, ακόμα κι αν δεν κερδίσεις. Αν ένας επαγγελματίας πιανίστας δεν μελετήσει πέντε ώρες την ημέρα, θα έχει πρόβλημα. Φυσικά, όλα κρίνονται από τη φυσική σου κατάσταση την τελευταία στιγμή, τη στιγμή της αλήθειας πάνω στη σκηνή.\nΈχουμε ακούσει όλες ιστορίες για το πώς φώναζε ο Τοσκανίνι στους μουσικούς του στις πρόβες, τους πετούσε πράγματα κ.λπ.\nΈχουν περάσει πια αυτές οι εποχές.\nΤο έχεις ζήσει αυτό ως σολίστ με κάποιον μαέστρο;\nΓενικά, ο σολίστ έχει προνομιακή σχέση με την Ορχήστρα και τον μαέστρο. Για παράδειγμα, βάσει πρωτοκόλλου σ’ ένα κοντσέρτο η άποψη του σολίστ υπερτερεί της άποψης του μαέστρου. Όταν ο Μπέρνσταϊν παρουσίασε για πρώτη φορά Μπραμς με τον Γκλεν Γκουλντ, πριν την παράσταση έβγαλε ένα λογύδριο όπου εξήγησε ότι δεν συμφωνεί με την εκτέλεση του μεγάλου πιανίστα, αλλά οφείλει να υποστηρίξει αυτό που του ζητά.\nΠότε έχεις περισσότερο άγχος, όταν διευθύνεις τη δική σου ορχήστρα ή όταν διευθύνεις μια ξένη ορχήστρα στο εξωτερικό; Ή έχει να κάνει με το έργο;\nΈχω πάντα άγχος, πριν από κάθε παράσταση, οπουδήποτε.\nΒασανιστικό, αλλά και δημιουργικό. Όταν αισθάνομαι πολύ άνετα πριν μια συναυλία, αρχίζω να ανησυχώ. Ίσως επειδή το άγχος μου συμπτύσσει τη σκέψη και τη συγκέντρωσή μου. Είναι μάλλον ένα αίσθημα ευθύνης που με αναγκάζει να συγκεντρωθώ σ’ αυτό που έχω να κάνω.\nΠοιο είναι το θέατρο, εκτός από το Μέγαρο, όπου σου αρέσει να επιστρέφεις;\nΜ’ αρέσει πολύ να επιστρέφω στην Ιταλία παρόλο που δεν είναι πάντα του γούστου μου ο τρόπος που γίνεται η όπερα εκεί. Αλλά έχουν ένα πρωτόκολλο, το οποίο βρίσκω πολύ γοητευτικό. Λίγο παλιομοδίτικο, αλλά έχει την παλιά αίγλη και τον σεβασμό για το επάγγελμα που λέγεται «λυρικό θέατρο». Οι Ιταλοί όμως δεν είναι ανοιχτοί στις καινοτομίες, ίσως επειδή θεωρούν ότι κατέχουν αυτό το πεδίο, ότι είναι δικό τους.\nΚαι το καλύτερο κοινό;\nΕξαιρετικό κοινό είναι το ολλανδικό. Και του Παρισιού, επίσης.\nΤι κάνει εξαιρετικό ένα κοινό; Οι γνώσεις ή η θέρμη του;\nΚατ’ αρχήν ο σεβασμός απέναντι στον καλλιτέχνη. Στην Ολλανδία νιώθεις ότι είναι μαζί σου εκείνη την ώρα. Και βέβαια η θέρμη, ο τρόπος με τον οποίο εκδηλώνουν, ως επί τον πλείστον, την επιδοκιμασία τους. Στην Ιταλία το κοινό εκδηλώνει και την αποδοκιμασία του κι αυτό το βρίσκω πολύ σκληρό.\nΣου έχει τύχει να σε γιουχάρουν;\nΌχι, ευτυχώς. Αλλά έχει τύχει να γιουχάρουν σκηνοθέτες ενώ είμαι κι εγώ στη σκηνή κι έχω νιώσει πολύ άσχημα. Βέβαια όλα αυτά είναι σχετικά. Γιατί σε ένα κοινό 1.500 ανθρώπων που χειροκροτούν όρθιοι, ε, δεν σημαίνουν πολλά τρία «μπου» μιας παρέας. Παρόλα αυτά, αν μου τύχαινε, θα με στεναχωρούσε.\nΠώς είναι τα πράγματα με τη Καμεράτα τώρα;\nΒρισκόμαστε σε κατάσταση αναμονής. Πρέπει το υπουργείο Πολιτισμού να πάρει μια πρωτοβουλία. Ας αποφασίσει να την κλείσει, αλλά ας το αποφασίσει, καθαρά και ξάστερα. Ή ας αποφασίσει να την κρατήσει. Οι μουσικοί της συνεχίζουν τη δραστηριότητα τους με μεγάλη επιτυχία και δραστηριότητα ζηλευτή για τα ελληνικά δεδομένα. Θα δούμε. Για μένα η Καμεράτα είναι έργο ζωής. Θα είμαι κοντά τους μέχρι να βρεθεί λύση, το θεωρώ χρέος μου.\nΣτις 16 Νοεμβρίου ο Γιώργος Πέτρου θα παρουσιάσει με την Καμεράτα δύο συμφωνικά έργα του Jon Lord, ψυχή των Deep Purple, στο Μέγαρο Μουσικής Αθηνών. Πρόκειται για το θρυλικό Κοντσέρτο για ροκ μπάντα και ορχήστρα που είχε παρουσιαστεί στο Albert Hall με τη Royal Philharmonic και τους ίδιους τους Deep Purple ως σολίστ, και το Sarabande, έργο που ο Lord ολοκλήρωσε λίγο αργότερα, ένα κλείσιμο ματιού στον Μπαχ με πολύ ροκ και fusion στοιχεία του ’70.\nTags INTERVIEW ΜΟΥΣΙΚΗ ΠΡΟΣΩΠΑ ΤΕΧΝΗ


ΕΝΦΙΑ: Ανοίγει ο δρόμος διεκδίκησης αποζημιώσεων σε όσους αδικήθηκαν - Νέα Κρήτη\nΕΝΦΙΑ: Ανοίγει ο δρόμος διεκδίκησης αποζημιώσεων σε όσους αδικήθηκαν\nΗμερομηνία δημοσίευσης: 26/03/2016, 08:30\nΤελευταία ενημέρωση: 26/03/2016, 13:05\nΕκατομμύρια φορολογούμενοι - όπως αναφέρουν οι εκτιμήσεις νομικών κύκλων της χώρας μας - μπορούν να διεκδικήσουν πλέον αποζημιώσεις από το Ελληνικό Δημόσιο, για το λάθος υπολογισμό της φορολογίας των ακινήτων τους μέσω ΕΝΦΙΑ, κάτι που αποτελεί απόφαση του Συμβουλίου της Επικρατείας. Μάλιστα, όπως έχει αποφασίσει το ΣτΕ, η διεκδίκηση αποζημίωσης δε θα στηρίζεται στη διαφορά στις αντικειμενικές αξίες, αλλά στην εκτίμηση ορκωτού εκτιμητή για την πραγματική αξία του ακινήτου τους!\nΑναλυτικότερα και σύμφωνα πάντα με τις πληροφορίες αυτές που ήρθαν στο φως της δημοσιότητας, ανοίγει ο δρόμος για τη διεκδίκηση αποζημιώσεων για το λάθος υπολογισμό της φορολογίας των ακινήτων των φορολογουμένων (ΕΝΦΙΑ) με μια απόφαση του Συμβουλίου της Επικρατείας, η οποία και αφορά εκατομμύρια φορολογούμενους.\nΠρόκειται για μια απόφαση του Ανωτάτου Ακυρωτικού Δικαστηρίου, η οποία μάλιστα ελήφθη σε πιλοτική δίκη, με την οποία εκτιμάται ότι ανοίγει ο δρόμος σε εκατομμύρια φορολογουμένους να αμφισβητήσουν τη φορολογία των ακινήτων τους προσκομίζοντας οι ίδιοι αποδεικτικά στοιχεία, τα οποία η φορολογική διοίκηση με βάση την απόφαση θα πρέπει να αποδεχτεί και να συνεκτιμήσει.\nΣυγκεκριμένα, είναι η υπ' αριθμόν 86/15 απόφαση του ΣτΕ, η σημαντικότητα της οποίας εδράζεται στο ότι πλέον η διεκδίκηση αποζημίωσης δε θα στηρίζεται στη διαφορά στις αντικειμενικές αξίες, αλλά στην εκτίμηση ορκωτού εκτιμητή για την πραγματική αξία του ακινήτου τους. Το δικαστήριο δέχτηκε για πρώτη φορά στα χρονικά ότι δικαιούται να το πράξει ο φορολογούμενος.\nΟ πρόεδρος των φοροτεχνικών του νομού Ηρακλείου, Παύλος Μπαριτάκης, δηλώνει στη "Νέα Κρήτη" ότι η υπόθεση αυτή δε θεωρείται καθόλου εύκολη, καθώς χρειάζεται ο φορολογούμενος να κινηθεί δικαστικά μέσα από τις νομικές ενέργειες που θα πρέπει να ακολουθήσει, ώστε να αποδείξει ότι έχει πέσει θύμα λάθους υπολογισμού του ΕΝΦΙΑ και να διεκδικήσει τις αποζημιώσεις.\n«Αυτές είναι διεκδικητικές πράξεις που προσβάλλονται πλέον εξατομικευμένα. Οπότε, με βάση την απόφαση αυτή του Συμβουλίου της Επικρατείας, θα πρέπει ο κάθε φορολογούμενος να επανυπολογίσει την περιουσία του, να αποδείξει ότι το υπουργείο Οικονομικών υπολόγισε λάθος αξίες, να εκτιμήσει τη διαφορά του φόρου και να διεκδικήσει μετά την επιστροφή», εξηγεί προς την εφημερίδα μας ο πρόεδρος του Συλλόγου Φοροτεχνικών Ν. Ηρακλείου Παύλος Μπαριτάκης. «Αλλά θεωρώ ότι, ειδικά στις περιπτώσεις που είναι μικρές οι διαφορές, δεν μπορεί κανείς να αντέξει το κόστος δικαστικών προσφυγών, που πολλές φορές θα υπερβαίνουν το κόστος που θα έχει αν αφήσει τον ΕΝΦΙΑ όπως του έχει υπολογιστεί».\nΠάντως, όπως λέει ο κ. Μπαριτάκης, σε αντίθεση με το παλιό χαράτσι της ΔΕΗ, στον ΕΝΦΙΑ το υπουργείο Οικονομικών δίνει κάθε χρόνο το δικαίωμα στο φορολογούμενο να κάνει διόρθωση των στοιχείων του μέσα σε ένα μήνα.\nΤι γίνεται όμως από 'δω και πέρα με τον ΕΝΦΙΑ που θα τον... "καταργούσε" ο ΣΥΡΙΖΑ μόλις θα έπαιρνε την εξουσία της χώρας; «Από 'δω και πέρα, περιμένουμε κάποιες βελτιωτικές αλλαγές, που όμως θα κινούνται στη λογική της εισπραξιμότητας του ίδιου ποσού για το Ελληνικό Δημόσιο με αυτό που εισέπραττε από τον ΕΝΦΙΑ», λέει ο Παύλος Μπαριτάκης. Για το 2016 έχει υπολογιστεί η εισπραξιμότητα του ΕΝΦΙΑ ότι θα φτάσει στα 2,65 δισεκατομμύρια ευρώ. «Τώρα εάν πάει σε κάποιες βελτιωτικές αλλαγές και κάποιοι πληρώσουν περισσότερο ή κάποιοι άλλοι λιγότερο, αυτό είναι ένα άλλο θέμα, που περιμένουμε να το δούμε. Αλλά στο σύνολό του, πάντως, ο φόρος αυτός, όπως και αν θα λέγεται, έχει γραφτεί στον προϋπολογισμό με την ίδια εισπραξιμότητα», λέει ο κ. Μπαριτάκης.\n«Ο ΕΝΦΙΑ ως φόρος είναι τελείως άδικος. Όχι μόνο ουσιαστικά τιμωρεί την ιδιοκτησία, δημιουργεί και φοβερά προβλήματα ειδικά στην πρώτη κατοικία. Γιατί βλέπουμε ανθρώπους που δεν μπορούν να πληρώσουν το δάνειό τους και, παρ' όλα αυτά, είναι και ενοικιαστές στο ίδιο τους το σπίτι», δηλώνει χαρακτηριστικά στην εφημερίδα ο πρόεδρος του Εργατικού Κέντρου Ηρακλείου Στέλιος Βοργιάς. «Όλα αυτά τα προβλήματα συσσωρεύονται και δημιουργούν ένα εκρηκτικό μείγμα, το οποίο πραγματικά έχει φέρει σε αδιέξοδο πολλές οικογένειες», προσθέτει ο συνδικαλιστής.\nΣύμφωνα με τον ίδιο, «έχουν εμφανιστεί κατά το παρελθόν πολλές περιπτώσεις λάθους υπολογισμού των τετραγωνικών. Μιλάμε για σωρεία λαθών, με αποτέλεσμα αυτή τη στιγμή να πληρώνουν οι άνθρωποι πολύ μεγαλύτερο ΕΝΦΙΑ απ' ό,τι τους αναλογεί κι έχουμε κι αυτές τις περιπτώσεις».\nΜεταφέροντας την άποψη της διοίκησης του Εργατικού Κέντρου Ηρακλείου, ο Στέλιος Βοργιάς τονίζει ότι θα πρέπει να δοθούν αναδρομικά τα χρήματα στους δικαιούχους, σε βάρος των οποίων έχουν γίνει αυτά τα λάθη. Και έπρεπε αυτή η απόφαση να έχει ήδη ληφθεί, χωρίς να περιμένει το κράτος να εκδοθεί η απόφαση του Συμβουλίου της Επικρατείας για να την εφαρμόσει.\nΑΠΟ ΤΟΝ ΥΠΟΛΟΓΙΣΜΟ ΤΩΝ ΑΝΤΙΚΕΙΜΕΝΙΚΩΝ\n«Μας κλέβουν ένα 40% κάθε χρόνο»\nΑπό την πλευρά του, ο γνωστός Ηρακλειώτης δικηγόρος, μέλος του Δικηγορικού Συλλόγου Ηρακλείου, Γιώργος Φραγκούλης, καταγγέλλει: «Από το 2011 μέχρι το Μάη του 2015, οπότε και έχει εκδοθεί η απόφαση αυτή, μας κλέβουν ένα 40% κάθε χρόνο από τον υπολογισμό των αντικειμενικών αξιών. Και αφού δεν υπάρχει αναδρομική ισχύ πριν από το Μάη του 2015, έρχεται το Συμβούλιο της Επικρατείας και λέει ότι το κράτος καλώς τα έκλεψε αυτά τα χρήματα πριν. Και επειδή και οι νέες αναπροσαρμογές που θα γίνουν θα γίνουν με σκοπό να μη χάσει τίποτα το Δημόσιο, ο κόσμος θα προσφύγει και πάλι δικαστικά για να διεκδικήσει αυτά που του ανήκουν».\nΚαταλήγοντας, ο κ. Φραγκούλης λέει ότι, με βάση το νόμο, η αναπροσαρμογή στις αξίες των αντικειμενικών ακινήτων έπρεπε να είχε γίνει από το 2011 και μετά, κάτι που δεν έγινε. Και για το λόγο αυτό, το ΣτΕ έπρεπε να ζητήσει την αναδρομική ισχύ της απόφασής του από τότε και μετά και όχι από τις 21 Μαΐου του 2015, βγάζοντας "λάδι" το Ελληνικό Δημόσιο για όλα όσα έχει εισπράξει σε βάρος των Ελλήνων φορολογουμένων από το 2011 μέχρι τότε.


ΜΕΣΟΛΟΓΓΙΤΙΚΑ ΧΡΟΝΙΚΑ: Οκτωβρίου 2021\nΤην Τρίτη 26-10-2021 το πρωί, από 8.30 έως 11.30 περίπου, θα γίνει διακοπή νερού στις Εργατικές κατοικίες στην περιοχή του δημαρχείου, στις οδούς Σταυροπούλου έως Χρ. Ευαγγελάτου, Κίτσου Τζαβέλλα, Δεληγιώργη, Σωτηροπούλου, Δροσίνη και Κλεισόβης, προκειμένου να εκτελεστούν εργασίες στο δίκτυο της ύδρευσης.\nΑπό την Περιφέρεια Δυτικής Ελλάδας γίνεται γνωστό ότι την Παρασκευή 22 Οκτωβρίου 2021 και ώρες 9-11 π.μ. θα υπάρξει διακοπή κυκλοφορίας στην επαρχιακή οδό Μεσολογγίου - Τουρλίδας.\nΗ διακοπή κυκλοφορίας είναι αναγκαία λόγω εργασιών τοποθέτησης μεταλλικής γέφυρας στην τρίτη καμάρα, για λόγους ασφαλείας.\nΟ Δήμος Ι.Π. ΜΕΣΟΛΟΓΓΙΟΥ καλεί τους κατοίκους που επλήγησαν από τις πλημμύρες στις 15 Οκτωβρίου 2021, να υποβάλλουν αίτημα καταγραφής ζημιών που υπέστησαν μόνο οι ΚΥΡΙΕΣ ΚΑΤΟΙΚΙΕΣ τους.\nΕπίσης, οι αιτήσεις με τα απαραίτητα δικαιολογητικά μπορούν να κατατεθούν και ηλεκτρονικά στο email: pronoia@2607.syzefxis.gov.gr , ή μετά από ραντεβού στα ανωτέρω γραφεία κατόπιν επικοινωνίας.\nΑναρτήθηκε από ΜΕΣΟΛΟΓΓΙΤΙΚΑ ΧΡΟΝΙΚΑ στις 10:36 π.μ.\nΤηρούνται όλα τα απαραίτητα πρωτόκολλα υγείας σύμφωνα με το Νόμο.\nΑναρτήθηκε από ΜΕΣΟΛΟΓΓΙΤΙΚΑ ΧΡΟΝΙΚΑ στις 5:25 μ.μ.\nΣΧΕΤΙΚΑ ΜΕ ΕΚΤΑΚΤΑ ΜΕΤΡΑ ΠΡΟΛΗΨΗΣ ΔΙΑΣΠΟΡΑΣ ΤΟΥ COVID-19 ΣΤΟ ΝΟΣΟΚΟΜΕΙΟ\n· αν πρόκειται για μη εμβολιασμένους ή μη νοσήσαντες να φέρουν μαζί τους PCR που να έχει διενεργηθεί εντός 72 ωρών ή rapid test το οποίο να έχει πραγματοποιηθεί εντός 48 ωρών πριν την είσοδό τους στο Νοσοκομείο\nΑναρτήθηκε από ΜΕΣΟΛΟΓΓΙΤΙΚΑ ΧΡΟΝΙΚΑ στις 5:40 μ.μ.


Επόμενος σταθμός της περιοδείας του Γιώργου Τράγκα στη Βόρεια Ελλάδα ήταν το Κιλκίς. Εκεί, ο επικεφαλής του Κινήματος Ελεύθεροι Άνθρωποι διαπίστωσε πως «όλοι οι κάτοικοι της Φλώρινας, του Κιλκίς και της Δράμας διαβαίνουν τα σύνορα και ψωνίζουν προϊόντα και παροχές, γεμίζοντας τα ταμεία των Σκοπιανών και των Βουλγάρων».\n«Το «διπλωματικό αριστούργημα» του κυρίου Τσίπρα, η Συμφωνία των Πρεσπών, είναι ένα μακροπρόθεσμο γερμανικό σχέδιο που αποβλέπει στην απόσπαση εδαφών της Μακεδονίας. Είναι μια επιχείρηση που συνδυάζει, την άφιξη και τον εποικισμό της περιοχής από χιλιάδες μετανάστες, την οικονομική ώσμωση των Ελλήνων που μένουν στις παραμεθόριες περιοχές με το φθηνό κόστος ζωής των Σκοπίων (και της Βουλγαρίας), την ήδη σοβούσα γήρανση του πληθυσμού και το αίσθημα εγκατάλειψης που νιώθουν οι Μακεδόνες από την Αθηνοκεντρική πολιτική ηγεσία.\nΕίναι ιδιαίτερα ύποπτο και εξόχως ανθελληνικό ότι δεν έχει δοθεί ειδικό φορολογικό καθεστώς για όλες τις συνοριακές περιοχές της Μακεδονίας, όταν ακριβώς δίπλα στα Σκόπια και την Βουλγαρία η φορολογία είναι 8%-10%. Σκεφθείτε ότι μόνο στο κομμάτι Φλώρινας-Σκοπίων το ελληνικό δημόσιο, όπως εκτιμά το εμπορικό επιμελητήριο του νομού, έχει απώλεια εσόδων 1,5 εκατομμύριο ευρώ την ημέρα. Δηλαδή, 45 εκατομμύρια το μήνα, μισό δις τον χρόνο!! Αυτό συμβαίνει και στα σύνορα με το Κιλκίς αλλά και στη Δράμα. Όλοι οι κάτοικοι μεταβαίνουν στα Σκόπια και στη Βουλγαρία, στα Μπίτολα, στο Γευγελή και σε άλλες πόλεις προκειμένου να αγοράσουν βενζίνη, τρόφιμα, να πάνε κομμωτήριο, να πλύνουν το αυτοκίνητό τους ή να φτιάξουν τα δόντια τους! Είναι ασύλληπτη η οικονομική ώσμωση και οι γείτονες δεν χρειάζονται αλλοτριωτικές επιχειρήσεις, αφού ανοίγουν την οικονομική αγκαλιά τους σε όλους τους Μακεδόνες, οι οποίοι αισθάνονται ότι ‘η Αθήνα’ είναι ξένο κράτος που δεν ενδιαφέρεται καθόλου για την ζωή τους και το μέλλον τους».\nΣε ότι αφορά την κατάσταση με την ανεργία στο νομό Κιλκίς, ο οποίος έχει περίπου 80.000 κατοίκους, με 23.000 εξ αυτών να μένουν στην πόλη, είναι μεταξύ 30% και 35%. Ο πρόεδρος και ο γραμματέας του εμπορικού Συλλόγου, κ. Μιχαηλίδης και κ. Ασλανίδης, είπαν στον Γιώργο Τράγκα ότι προσεύχονται «να μην επιδεινωθεί περισσότερο η κατάσταση και να μην κλείσει κάποιο από τα μεγάλα εργοστάσια της περιοχής. Στην βιομηχανική περιοχή ήδη έχουν κλείσει αρκετές επιχειρήσεις. Απομένουν δύο μεγάλες, η ΚΛΕΕΜΑΝ που φτιάχνει ανελκυστήρες και η ΑΛΟΥΜΙΛ που παράγει αλουμίνιο. Δίνουν εργασία σε χίλια άτομα η κάθε μια. Όλοι κάνουν τον σταυρό τους και ανάβουν κερί, γιατί αν κλείσει την μια από τις δυο, τότε η δυστυχία που ήδη απλώνεται, δεν θα περιγράφεται».\n«Απαγορευτικό χωρίς απαγορευτικό»\nΌλοι οι κάτοικοι απορούν με τα παράλογα μέτρα, κατά τον επικεφαλής του ΚΕΛΑΝ: «Όπως μου είπαν χαρακτηριστικά, οι συνάδελφοι ο τζίρος έπεσε 50% και ο κάτοικοι σοκαρισμένοι, φοβισμένοι δεν κυκλοφορούν ούτε στα εμπορικά καταστήματα, ούτε στα καφέ. Η εφημερίδα «Μαχητής» θα κυκλοφορήσει αύριο με τίτλο ‘ΑΠΑΓΟΡΕΥΤΙΚΟ ΧΩΡΙΣ ΑΠΑΓΟΡΕΥΤΙΚΟ’. Στο ρεπορτάζ ο «Μαχητής» επισημαίνει ότι ‘χωρίς να υπάρχει lockdown, δεν κυκλοφορεί κανείς‘. Πάνω από 300 οικογένειες σιτίζονται από την Εκκλησία. Η πόλη, όπως μου είπαν, έχει νεκρώσει και δεν κυκλοφορεί άνθρωπος. Η πολιτική ηγεσία στην Αθήνα προφανώς δεν γνωρίζει ότι το Κιλκίς είναι στην ελληνική επικράτεια. Η πόλη έχει ένα ΤΕΙ Πανεπιστημιακoύ επιπέδου ραπτικής-κοπτικής, αλλά φοβάται μην κλείσει γιατί δεν έχει τον απαραίτητο αριθμό καθηγητών. Σε αυτό φοιτούν 120 φοιτητές. Όπως παρατήρησα, οι μεγαλύτερες ταμπέλες στο κεντρικό δρόμο όπου συνάντησα τους εκπροσώπους του επιμελητηρίου και φίλους του ΚΕΛΑΝ, είναι στα πολιτικά γραφεία του κυρίου Γιώργου Γεωργαντά και του κυρίου Γιώργου Φλωρίδη. Τεράστιες ταμπέλες με μπλε και πράσινα χρώματα».\nΣτάση έκανε και στο Πολύκαστρο των 8.0000 κατοίκων ο Γιώργος Τράγκας, ο οποίος λέει ότι το 30%-40% εξ αυτών είναι εμβολιασμένοι.\n«Τεράστια η δυσφορία και ο θυμός για την κυβέρνηση Μητσοτάκη. Δυσπιστία έως και αδιαφορία για τον Τσίπρα και τον ΣΥΡΙΖΑ. Αμηχανία και προβληματισμός για την ευθυγράμμιση του κύριου Βελόπουλου με τον σημερινό ένοικο του Μαξίμου. Δεν υπήρχαν πελάτες στο εσωτερικό τον καφέ, ελάχιστοι ήταν έξω. Όπως μου είπαν «πληρώνουν νοίκι για μαγαζί αλλά ουσιαστικά δεν έχουν μαγαζί». Πέρσι Άδωνις και λοιμωξιολόγοι τους έλεγαν να έχουν γύρω γύρω τζάμια έως 1.60 μέτρα. Τώρα η εντολή λέει να έχουν 1.30!!».\nΣτην περιοχή μένουν 2.000 Πακιστανοί σε δομή φιλοξενίας και περίπου άλλοι τόσοι σε άνετα διαμερίσματα που πληρώνουν ΜΚΟ και ΟΗΕ. «Τόσο στο Κιλκίς όσο και στο Πολύκαστρο αρκετά καταστήματα έχουν ήδη κλείσει. Οι λαθρομετανάστες παίρνουν 400 ευρώ έκαστος και επιδόματα για τα παιδιά τους. Είναι όλοι αυτοί που ήθελαν να φύγουν από τα σύνορα, εκεί στην Ειδομένη αλλά τους κράτησαν εντός Ελλάδος η κυρία Μέρκελ και ο κύριος Τσίπρας», είπε ο κ.Τράγκας.\nΜονάδα rapid test έξω από το καζίνο της Θεσσαλονίκης για την είσοδο των πελατών\nΣτη συνέχεια ο κ.Τράγκας έκανε μια απίστευτη καταγγελία: «Ένας φίλος, ιδιοκτήτης γυμναστηρίου στο Πολύκαστρο, μου είπε ότι ‘για να μπουν οι πελάτες μου στο γυμναστήριο πρέπει- με τα νέα μέτρα- να είναι οπωσδήποτε εμβολιασμένοι’, ‘στο καζίνο όμως της Θεσσαλονίκης, πρόσθεσε, έχουν στήσει απέξω μονάδα rapid test για την είσοδο των πελατών στο καζίνο’! Όλοι οι κάτοικοι της περιοχής πηγαίνουν στα Σκόπια για να αγοράσουν όλες τις ανάγκες τους, σε προϊόντα και παροχή υπηρεσιών. Μάλιστα τώρα, οι Σκοπιανοί δεν ζητάνε ούτε διαβατήριο, αρκεί μόνο η επίδειξη της αστυνομικής ταυτότητας. Μόλις περάσεις τη Γευγελή, μετά τον τελώνη, μπροστά σου απλώνεται ένα ολόκληρο…Λας Βέγκας. Στη σειρά 17 καζίνο. Μάλιστα, οι φήμες, οι ψίθυροι λένε, ότι σε ένα από αυτά έχει μετοχές Έλληνας πολιτικός».\nΟ Γιώργος Τράγκας καταλήγοντας, διαπίστωσε τα εξής:\n«Παλαιότερα υπήρχε πολύς στρατός στην περιοχή, ενώ εδρεύει η τριακοστή τρίτη μηχανοκίνητη Ταξιαρχία. Οι κάτοικοι φοβούνται, επειδή δεν βλέπουν να υπάρχει πολύς στρατός, ότι οι εγκαταστάσεις αυτές θα γίνουν δομή φιλοξενίας για Αφγανούς ή άλλους μετανάστες. Πρέπει να σημειώσω, ότι στο δήμο Παιονίας του Κιλκίς, αρκετά σχολεία έχουν περισσότερα μουσουλμανάκια από χριστιανόπουλα. Ορισμένα μάλιστα, με συντριπτική υπεροχή των μουσουλμάνων από τα Ελληνόπουλα.\nΣίγουρα ο γερμανόφιλος κύριος Μητσοτάκης συνεχίζει την υλοποίηση του σχεδίου που υπεγράφη στις Πρέσπες».\nPrevious Έρχεται lockdown και στην Ελλάδα; Ο Γώγος το… ψέλλισε!\nNext Η Σερβία αγοράζει το αεριο στο 1/4 της τιμής και η Ελλάδα του Μητσοτακη πληρώνει το ρεύμα διπλάσιο και τριπλάσιο\nΗ Eλληνική Παιδεία μοναδικό αντίδοτο της πολιτικής-κοινωνικής παρακμής


ΑΝΑΒΑΘΜΙΣΗ ΠΑΛΙΩΝ ΚΛΕΙΔΑΡΙΩΝ CISA ΧΡΗΜΑΤΟΚΙΒΩΤΙΟΥ ΣΕ ΠΟΡΤΕΣ ΑΣΦΑΛΕΙΑΣ - ALFINODOOR\nΑΝΑΒΑΘΜΙΣΗ ΠΑΛΙΩΝ ΚΛΕΙΔΑΡΙΩΝ CISA ΧΡΗΜΑΤΟΚΙΒΩΤΙΟΥ ΣΕ ΠΟΡΤΕΣ ΑΣΦΑΛΕΙΑΣ\nΌπως όλες οι παλιές κλειδαριές χρηματοκιβωτίου με το λεγόμενο μακρύ κλειδί, έτσι και οι κλειδαριές ασφαλείας CISA επιβάλλεται να αντικατασταθούν άμεσα καθώς παραβιάζονται εύκολα, γρήγορα και αθόρυβα.\nΗ τεχνολογία τους είναι ξεπερασμένη και θα πρέπει να συμπεριλάβετε την δαπάνη αυτή στο budget του νοικοκυριού σας. Σαφώς και οι κλειδαριές ασφαλείας νέας γενιάς μας προσφέρουν ένα υψηλό επίπεδο ασφάλειας εάν φυσικά κάνουμε τη σωστή επιλογή.\nΟρθή επιλογή δεν είναι μόνο να πάρουμε το σωστό προϊόν, αλλά και εκείνο το οποίο τεχνικά ταιριάζει στην πόρτα μας, ώστε να μην κάνουμε αλχημείες κατά την αντικατάσταση και να έχουμε στο τέλος της διαδικασίας μια πόρτα λειτουργική και αξιόπιστη.\nΙδανικές κλειδαριές νέας γενιάς για αναβάθμιση CISA κλειδαριάς είναι οι κλειδαριές ασφαλείας Iseo, οι νέες κλειδαριές ασφαλείας CISA και οι κλειδαριές ασφαλείας Mul-t-lock.\nΚουμπώνουν απόλυτα στην πόρτα σας και διαθέτουν όλα τα σύγχρονα συστήματα αντιδιάρρηξης όπως καταπέλτη, γρανάζι, defender. Οι κλειδαριές αυτές θα πρέπει να συνδυαστούν και με ένα καλό κύλινδρο ασφαλείας με anti bumping και anti picking, που να είναι ελεγχόμενης αντιγραφής.\nΚλειδαριές ασφαλείας Atra


H ηθική της τοκοθεσίας και της τήρησης των δανειακών συμβάσεων – offlinepost\nBy admin Μάιος 15, 2019\nH ηθική της τοκοθεσίας και της τήρησης των δανειακών συμβάσεων\nΤου Μανώλη Στυλιανάκη, «Οι τράπεζες μας κατέστρεψαν», «Οι διεθνείς τοκογλύφοι υπερδάνεισαν την Ελλάδα για τη πλειστηριάσουν», «Τα κοράκια των τραπεζών…\n«Οι τράπεζες μας κατέστρεψαν», «Οι διεθνείς τοκογλύφοι υπερδάνεισαν την Ελλάδα για τη πλειστηριάσουν», «Τα κοράκια των τραπεζών παίρνουν τα σπίτια του λαού» είναι μερικά από τα κοινότοπα λόγια της λαϊκής σοφίας που διανθίζουν τακτικά τις πολιτικές – καφενειακές συζητήσεις, όταν κάποιοι κατηγορούν το διεθνές κεφάλαιο ή τους διεθνείς τοκογλύφους για τη κατάντια τους. Λόγω μιας “σοσιαλμανίας”, στη συνείδηση του μέσου οικονομικά πολίτη οι τράπεζες, το κεφάλαιο, ο τόκος και διάφοροι ακόμη καπιταλιστικοί θεσμοί είναι συνυφασμένοι ουσιαστικά με το “κακό”.\nΣτο πλαίσιο του παρόντος άρθρου θα προσπαθήσω με μία παραβολή να αποσαφηνίσω κάποιες παρεξηγημένες έννοιες, όπως φερ’ ειπείν η λέξη «τόκος» που κακήν κακώς έχει ταυτιστεί αυτόχρημα με την αισχροκέρδεια.\nΠαραμονή της Black Friday και ο Γιάννης δεν μπορεί να περιμένει μέχρι τη στιγμή που επιτέλους θα κάνει δώρο στον εαυτό του το τελευταίο μοντέλο iphone που κυκλοφορεί στην τιμή ευκαιρίας των 500€. Φασούλι το φασούλι με συστηματική αποταμίευση ο Γιάννης κατάφερε να συγκεντρώσει το ποσό των 500€, ώστε να αγοράσει σε τιμή προσφορά το κινητό, χάρη στο οποίο η Apple κατάφερε να γίνει η πρώτη εισηγμένη στο χρηματιστήριο εταιρία με κεφαλαιοποίηση 1 τρις $$$. Οποιαδήποτε άλλη μέρα θα έπρεπε να πληρώσει το ουκ ευκαταφρόνητο ποσό των 1000€, αλλά λόγω της Black Friday θα μπορέσει να αγοράσει το κινητό της θρυλικής πολυεθνικής με τα μισά λεφτά.\nΚαθώς συλλογίζεται μια φωτογραφία του κινητού, ξαφνικά ακούει τον ήχο του κουδουνιού του σπιτιού του. Ανοίγει την πόρτα και ξάφνου ο αδελφός του ο Μάκης να λέει:\n– Αδερφέ, χρειάζομαι επειγόντως την βοήθειά σου, και δη το πορτοφόλι σου. Σκοπεύω να κάνω πρόταση γάμου στην κοπέλα μου κι έχω σταμπάρει ένα διαμαντένιο δαχτυλίδι-μονόπετρο, όλα τα λεφτά. Μόνο που κάνει 1000€, έχω τα μισά και μου λείπουν τ’ άλλα μισά. Να μωρέ, θυμήθηκα που μου έλεγες τις προάλλες ότι έχεις κάτι οικονομίες και . αν μπορείς να βοηθήσεις το αδερφάκι σου!\n– Με χαρά θα σε βοηθούσα, έχω τα 500 ευρώ που σου λείπουν, μόνο που με αυτά τα λεφτά σκόπευα να αγοράσω το καινούριο iphone 8 τώρα που λόγω blackfriday έχει εκπτώσεις. Λοιπόν άκου ιδέα, αντί να καταξοδευτείς σε διαμάντια και ρουμπίνια, πήγαινέ την σ’ ένα παραθαλάσσιο ταβερνάκι και κάνε πρότασή γάμου μ’ ένα καπάκι μπύρας. Θα είναι απείρως ρομαντικότερο και σίγουρα πιο φθηνό!\n– Μην είσαι τόσο τσιγκούνης ρε, είναι η γυναίκα της ζωής μου και θέλω με το διαμάντι να της δείξω πόσο πολύ την αγαπώ και πόσο μεγάλη αξία έχει για μένα. Βοήθα ρε φίλε, δώσε μου τα 500€ σου και θα κάνω ό, τι μου ζητήσεις, ζήτα μου όποια χάρη θες!!\n– Καλά μην γκρινιάζεις, θα σου δώσω τις αποταμιεύσεις μου, αρκεί στο τέλος του μήνα να μου δώσεις 1000€, για ν’ αγοράσω κι εγώ το iphone μου, καθώς θα έχει παρέλθει η περίοδος εκπτώσεων.\nΑκούει ο Μάκης για τα 1000€ και δυσαρεστείτε σφόδρα.\n– Καλά, τοκογλύφος είσαι; Χίλιες φορές να πάω σε τράπεζα, λιγότερο θα μου κόστιζε.\nΚαι όντως δίκιο έχει ο φίλτατος Μάκης, αν σκεφτείς πως στο τιμολόγιο δανείων γνωστής ελληνικής τράπεζας, η δυνατότητα υπερανάληψης κοστίζει 12,5%. Εδώ ο αδελφός του, το αίμα του, χρεώνει 100% επιτόκιο.\nΕίναι, όμως, αισχροκερδής τοκογλύφος; Υπάρχουν τρεις πιθανές απαντήσεις συμπυκνωμένες σε μία: όχι! Ας υποθέσουμε πως ο Γιάννης είναι ο καλός αδερφός, που με χαρά προσφέρει τις αποταμιεύσεις του ως θυσία στον γάμο του αδερφού του. Τζάμπα με 0% επιτόκιο, χωρίς προμήθεια, χωρίς ανταπόδοση, χωρίς τίποτα. Σε αυτήν την περίπτωση ο Γιάννης από αυτήν την συναλλαγή θα έβγαινε ζημιωμένος. Η αγοραστική του δύναμη θα μειωνόταν κατά 500€. Η δωρεά, εν είδει αδελφικής αγάπης, του Γιάννη θα ήταν το ισοδύναμο με το να του έκλεβαν στο δρόμο το πορτοφόλι του με τα 500€ μέσα. Στο προαναφερθέν παράδειγμα, ο Γιάννης αποταμιεύει για να αγοράσει ένα κινητό αξίας 500€ με έκπτωση. Όταν τελειώσει η περίοδος εκπτώσεων, η τιμή του κινητού θα επανέλθει στην πρότερη τιμή των 1000€, οδηγώντας την αγοραστική δύναμη του Γιάννη σε ελεύθερη πτώση μέχρι εκμηδενισμού της στο 100%, εκτός αν βάλει δικλείδα ασφαλείας ένα επιτόκιο αντίστοιχου ύψους. Η φιλική και καλοσυνάτη αγαθοεργία που θέλει να του κάνει ο Μάκης, κοστίζει 500€ και κάθε άλλο παρά διευκόλυνση είναι. Εξ’ ου και το επιτόκιο 100%. Με αυτήν την επιτοκιακή ρήτρα, ο Γιάννης απλά διασφαλίζει ότι στο τέλος της ημέρας δεν θα είναι ο χαμένος. Ο ήρωας της ιστορίας μας δεν είναι καθόλου κερδοσκόπος, αφού από την συναλλαγή αυτή δεν βγάζει κανένα απολύτως κέρδος. Το επιπλέον κέρδος των 500€ από τον τόκο, εξουδετερώνεται από την παράλληλη αύξηση της τιμής του επιθυμητού αγαθού μετά το πέρας της εκπτωτικής περιόδου, το οποίο επίσης αυξάνεται κατά 500€, αφήνοντας έτσι την αξία των χρημάτων και συνεπώς την αγοραστική δύναμη του Γιάννη εντελώς ανεπηρέαστη.\nΕν πάση περιπτώσει, ο Μάκης ακούγοντας τους όρους που του θέτει ο Γιάννης, βρίσκεται έμπροσθεν δύο επιλογών:\nΑπορρίπτει την πρόταση του Γιάννη και πάει να βρει λεφτά απ’ αλλού ή καταφεύγει σε φθηνότερες επιλογές\nΑποδέχεται την προσφορά και τα δύο αδέλφια δίνουν τα χέρια τους και δεσμεύονται να τιμήσουν την προφορική τους συμφωνία\nΑυτό όμως που δεν μπορεί να κάνει ο Μάκης είναι να πάρει τα λεφτά του αδελφού του και ύστερα να σφυρίζει αδιάφορα, όταν ο αδελφός του θα διεκδικήσει το συμφωνηθέν ποσό. Στην περίπτωση που ο Μάκης κατηγορήσει τον αδελφό του ως τοκογλύφο και αθετήσει την συμφωνία, τότε θα έχει κερδοσκοπήσει εις βάρους του αφελούς αδελφού του, που πίστεψε στα λόγια του Μάκη και δέχτηκε να του εμπιστευτεί τις αποταμιεύσεις του. Σε περίπτωση δε που ο Μάκης κινηθεί δικαστικά εναντίον του Γιάννη και βρεθεί δικαστής που δικαιώσει τον Μάκη και διαγράψει το χρέος, τότε απλά το κράτος θα έχει νομιμοποιήσει μία ληστεία. Το να διαγράφεται μία οφειλή, παραβλέποντας την καταρτισθείσα σύμβαση, ελάχιστα διαφέρει από μία ληστεία στον δρόμο, αφού αμφότερα τα περιστατικά τέμνονται στο ότι ο ένας πέφτει θύμα της επιτηδειότητας του άλλου. Αν ο Γιάννης γνώριζε εκ των προτέρων πως ο Μάκης ήταν κακοπληρωτής, ουδέποτε θα του εμπιστευόταν τις αποταμιεύσεις του.\nΟ τρόπος με τον οποίο λειτουργεί το χρηματοπιστωτικό σύστημα είναι ιδιαζόντως πολύπλοκος και πολυσχιδής, η εκτενής περιγραφή του οποίου ξεφεύγει από το στόχο του άρθρου, ωστόσο μπορούμε με μια απλοϊκή περιγραφή, να πούμε πως γενικά είναι ο διαμεσολαβητής που φέρνει σε επαφή τους αποταμιευτές/πιστωτές με τους δανειολήπτες/πιστούχους.\nΕρώτηση κρίσεως: Προτιμάτε 1000€ τώρα ή 1000€ ευρώ σ’ ένα χρόνο; Προφανώς το πρώτο! Αν όμως σας έλεγαν να στερηθείτε 1000€ με σκοπό να εισπράξετε 1100€ στο τέλος του χρόνου, τότε αλλάζουν οι παράμετροι της απόφασης. Η διαφορά λέγεται τόκος.\nΣτον κόσμο που ζούμε υπάρχουν πολλά παραδείγματα «Γιάννηδων» που κερδίζουν χρήματα, πλην όμως επιλέγουν να ελαττώσουν την τρέχουσα κατανάλωσή τους σήμερα, ώστε να έχουν μεγαλύτερη καταναλωτική δύναμη αύριο. Στην αντίπερα όχθη, υπάρχουν οι «Μάκηδες» οι οποίοι έχουν απελπιστική ανάγκη εξεύρεσης πόρων, ώστε να χρηματοδοτήσουν τις τρέχουσες ανάγκες τους, καταναλωτικές ή επιχειρηματικές. Οι δύο πλευρές έρχονται σε επαφή μέσω της γέφυρας των τραπεζών, η οποία δίνει την δυνατότητα στους μεν «Μάκηδες» να χρησιμοποιήσουν τις πόρους των «Γιάννηδων» και στους δε να αξιοποιήσουν πιο γόνιμα τα χρήματά τους και να τα αβγατίσουν, αντί να τα έχουν μέσα στον κουμπαρά. Χωρίς τον τόκο, οι άνθρωποι δεν έχουν κίνητρο να αποταμιεύσουν, ούτε να δανείσουν με αποτέλεσμα να μην σχηματίζεται το προαπαιτούμενο για μακρόπνοου ορίζοντα επενδύσεις κεφάλαια. Το πρόβλημα είναι πως οι Μάκηδες και οι Γιάννηδες του κόσμου αυτού δεν είναι αδέρφια, όπως οι ήρωες του παραδείγματος, οπότε είναι εξαιρετικά αλλόκοτο φαινόμενο το πώς ένας άγνωστος δέχεται να δανείσει τα χρήματά του σ’ έναν άγνωστο. Η λέξη κλειδί είναι η «πίστη». «Χρηματοπιστωτικό σύστημα», «πιστωτές», «πιστωτική επέκταση» όλες αυτές οι λέξεις είναι παράγωγες ή έχουν ως συνθετικό την λέξη «πίστη», δηλαδή εμπιστοσύνη. Οι μεν εμπιστεύονται στους δε τα χρήματά τους, πιστεύοντας πως στο τέλος της συμφωνηθείσης περιόδου οι δεύτεροι θα επιστρέψουν πίσω τα χρήματα συν τους τόκους. Προφανώς η πίστη της πίστωσης, δηλαδή του δανείου, δεν είναι λόγια του ανέμου, αλλά αποτυπώνεται σ’ ένα συμβόλαιο, σε μία δανειακή σύμβαση, όπου τα συμβαλλόμενα μέρη καθορίζουν τους όρους της χρηματικής συναλλαγής. Έτσι βλέπουμε πως το δάνειο είναι μία διμερής συναλλαγή μεταξύ του δανειστή και του δανειζόμενου και πρέπει να τηρείται! Η διαγραφή ενός δανείου συνιστά καταστρατήγηση μιας διμερούς συμφωνίας και το κέρδος του ενός απλά προέρχεται από την απώλεια του άλλου μέρους, καταλήγοντας έτσι σ’ ένα παίγνιο μηδενικού αθροίσματος.\nΈνα από τα χαρακτηριστικά του ελληνικού χρηματοπιστωτικού συστήματος είναι μεταξύ άλλων η έλλειψη εμπιστοσύνης, γι’ αυτό και τα επιτόκια δανεισμού προς τις ελληνικές επιχειρήσεις είναι σε απαγορευτικά υψηλά επίπεδα. Αν θέλουμε να πέσουν τα επιτόκια, θα πρέπει να αυξηθεί η ρευστότητα των τραπεζών, ώστε να ρεύσει παχυλή η «πίστωση» στην οικονομία. Capital flights, φυγή καταθέσεων, φύλαξη χρημάτων στα σεντούκια, υψηλό ρίσκο λόγω πολιτικής αστάθειας, όλα αυτά συνθέτουν ένα εκρηκτικό μείγμα που δυναμιτίζει οποιαδήποτε προσπάθεια επιστροφής στην ευρωπαϊκή κανονικότητα, κάτι το οποίο αντανακλάται και στα επιτόκια δανεισμού τόσο προς τις επιχειρήσεις και τα νοικοκυριά, όσο και στο 10ετές ελληνικό ομόλογο, που αντικατοπτρίζει το λεγόμενο «country risk».\nΕάν λοιπόν επιθυμούμε μία επιστροφή στην κανονικότητας ώστε να δραπετεύσουν οι ελληνικές επιχειρήσεις και τα νοικοκυριά από τις συνθήκες πιστωτικής ασφυξίας, θα πρέπει αφενός μεν οι πολίτες να αποκτήσουν ηθική συνείδηση τήρησης των συμβάσεων που υπογράφουν, γκρεμίζοντας τυχόν οικονομικά στερεότυπα που έχουν στο μυαλό τους, αφετέρου δε το πολιτικό και δικαιϊκό σύστημα να κινηθεί προς την κατεύθυνση παλινόρθωσης της «πίστης» στην ελληνική αγορά και να αποφύγουμε τη διολίσθηση στη λαϊκιστική λογική του «διαγραφή χρεών και οφειλών μ’ ένα νόμο κι ένα άρθρο»!\nCategories: Οικονομία Ετικέτες: δανεισμός, μανώλης στυλιανάκης, πίστη, τόκος\nΒαράγγειος φρουρά: Πελεκυφόροι μισθοφόροι πιστοί στον Αυτοκράτορα


KOYINTA ART eMagazine - Ευρετήριο Χώρων - Κινητήρας Στούντιο, Artistic Residency Centre\nΠρωτοσέλιδο Πολιτιστικά Ευρετήριο Χώρων Κινητήρας Στούντιο, Artistic Residency Centre\nΚινητήρας Στούντιο, Artistic Residency Centre\nΆτομο Επικοινωνίας: Φλώρα Καλομοίρη\nΦιλοξενούνται καλλιτέχνες από όλο τον κόσμο. Ζούν και εργάζονται στο στούντιο και μοιράζονται την ερευνά τους μέσα από σεμινάρια, διαλέξεις και παραστάσεις.\nΣεμινάρια χόρου, θεάτρου, φωνητικής\nΣτούντιο Χορογραφίας - Στούντιο Υποκριτικής\nYoga, Σύγχρονο, Feldenkrais, Aυτοσχεδιασμός, Χορευτική Γυμναστική\nΠρόκειται για μία 'καλλιτεχνική κατοικία'. Είναι ο χώρος που φιλοξενεί (σύμφωνα με τα διεθνή πρότυπα) αφιλοκερδώς καλλιτέχνες από όλο τον κόσμο, παρέχοντας τους συνθήκες για έρευνα, δημιουργία αλλά και παρουσίαση των έργων τους. Το Artistic Residency Centre είναι η νέα δυναμική κοινωνική μορφή καλλιέργειας της σχέσης μεταξύ καλλιτεχνών και κοινωνίας. Δίνει τη δυνατότητα στον καλλιτέχνη να προσεγγίσει ένα νεό κοινό. Δίνει τη δυνατότητα στον κόσμο να γνωρίσει καλλιτέχνες, τέχνες και τεχνικές.\nΣτόχος του Artistic Residency Centre είναι η γνωριμία των τοπικών κοινωνιών με ξένες - διαφορετικές κουλτούρες και η εμπλοκή του κοινού σε εξειδικευμένες καλλιτεχνικές δραστηριότητες.\nΕίναι το πρώτο 'Artistic Residency Centre' για τις παραστατικές τέχνες στην Ελλάδα.\nΕίναι μέλος του *Res Artis, του επίσημου Παγκόσμιου Οργανισμού των Residency Centres.\nΣτηρίζεται στην εμπειρία της ομάδας 'ΚΙΝΗΤΗΡΑΣ χοροθέαμα' που έχει συμβάλει στην γαλούχηση του ελληνικού κοινού στο χοροθέαμα τα τελευταία δεκατρία χρόνια.\nΕδρεύει στο κέντρο των Αθηνών, στην περιοχή της Ακρόπολης, γεγονός που αφενός εξυπηρετεί στην υλοποίηση του Προγράμματος, αφετέρου λειτουργεί και συμβολικά (σύνδεση με τέχνη και πολιτισμό).\nΕίναι αυστηρό ως προς την επιλογή των φιλοξενούμενων καλλιτεχνών και ως εκ τούτου εξαιρετικά ποιοτικό.\nΦροντίζει για την πολυμορφία και την εξειδίκευση των εκπαιδευτικών Προγραμμάτων που λαμβάνουν χώρα, ώστε να καλύπτει ενδιαφέροντα και ανάγκες όλων των κοινών.\nΣυμβάλει στην προβολή του ελληνικού χοροθεάτρου στο εξωτερικό, αλλά και στην ελληνική επαρχία, λειτουργώντας ως ένα μόνιμο κέντρο συγκέντρωσης και παρουσίασης αξιόλογων παραγωγών Ελλήνων και διεθνών δημιουργών.\nΕίναι ανοιχτό σε επαγγελματίες καλλιτέχνες, αλλά και σε όσους αγαπούν την τέχνη (εξειδικευμένα προγράμματα).\nΥποστηρίζει έντονα την πολυ-πολιτισμικότητα.\nΛειτουργεί ενεργά ενάντια στον ρατσισμό.\nΠαρέχει πρόσβαση σε ανθρώπους με αναπηρία.\nΠαραστάσεις (της ομάδας του Κινητήρα αλλά και άλλων ομάδων)\nΗμ/νία προσθήκης: 2011-10-24 20:20:47\tΠροβολές: 656\nΕκθέσεις :: 510 προβολέςΕκθέσεις :: 510 προβολές\nE31 GALLERYE31 GALLERY\nΕυριπίδου 31-33 και Αθηνάς, ΑθήναΕυριπίδου 31-33 και Αθηνάς, Αθήνα\nΕκθέσεις :: 282 προβολέςΕκθέσεις :: 282 προβολές\n2ος όροφος 2ος όροφος\nRock Bottom LiveRock Bottom Live\nΠεριστερίου 4, ΛαδάδικαΠεριστερίου 4, Λαδάδικα\nΣυναυλίες :: 1.544 προβολέςΣυναυλίες :: 1.544 προβολές\nConcert bookings : booking@rockbottomlive.gr Ξεκίνησε σαν μια ιδέα και τώρα είναι το νέο Live Stage που ήρθε να αλλάξει τον τρόπο διασκέδασης στην ... Concert bookings : booking@rockbottomlive.gr Ξεκίνησε σαν μια ιδέα και τώρα είναι το νέο Live Stage που ήρθε να αλλάξει τον τρόπο διασκέδασης στην ...


HellasFM - ΠΛΗΡΗΣ ΕΠΙΒΕΒΑΙΩΣΗ ΤΗΣ ΕΚΠΟΜΠΗΣ ΜΑΣ!!! Πολεμική νύχτα στο Καστελόριζο. Συνεχείς ριπές πολυβόλου κατά τουρκικών σκαφών\nΠΛΗΡΗΣ ΕΠΙΒΕΒΑΙΩΣΗ ΤΗΣ ΕΚΠΟΜΠΗΣ ΜΑΣ!!! Πολεμική νύχτα στο Καστελόριζο. Συνεχείς ριπές πολυβόλου κατά τουρκικών σκαφών\tFeatured


ΚΡΥΟ Η ΖΕΣΤΟ ΜΠΑΝΙΟ; Ποιο είναι καλύτερο για την υγεία - Medical Land\nΚΡΥΟ Η ΖΕΣΤΟ ΜΠΑΝΙΟ; Ποιο είναι καλύτερο για την υγεία\nΣτις 29 Μαρ, 2016\nΔεν είναι τυχαίο ότι οι πιο ακμαίοι λαοί ήτανε γνώστες της ευεργετικής επίδρασης του κρύου νερού. Οι αρχαίοι πολεμιστές Σαμουράι ρίχνανε κάθε πρωί ένα κουβά κρύο νερό πάνω τους για να καθαρίζεται το πνεύμα και το σώμα τους. Στους αρχαίους Έλληνες επίσης, ήταν γνωστές οι ευεργετικές ιδιότητες του κρύου νερού. Μετά το ζεστό μπάνιο συνήθως, ακολουθούσε μπάνιο με κρύο νερό που λεγόταν “ψυχρολουσία». Οι δε Σπαρτιάτες προτιμούσαν τα ψυχρά λουτρά στα νερά του Ευρώτα για σκληραγώγηση, αλλά χρησιμοποιούσαν και ατμόλουτρο που λεγόταν πυριατήριο. Χρησιμοποιούσαν το πυριατήριο για να προκληθεί εφίδρωση. Μετά την εφίδρωση του σώματος, λούζονταν στα κρύα νερά του Ευρώτα. Με αυτόν τον τρόπο σκληραγωγούνταν στις καιρικές μεταβολές.\nΤο κρύο ντους έχει πολλά οφέλη. Να διευκρινίσουμε ότι όταν λέμε “κρύο ντους», δεν εννοούμε να βουτήξετε μέσα σε παγωμένο νερό, αλλά να κάνετε ντους ξεκινώντας με χλιαρό νερό το οποίο βαθμιαία κρυώνετε. Τελειώνετε πάντα με κρύο νερό.\nΓια τα μαλλιά, το κρύο νερό κάνει ακριβώς το ίδιο πράγμα που κάνει στο δέρμα. Κλείνει τους πόρους στο τριχωτό της κεφαλής και έτσι εμποδίζει να εισέρχονται εξωτερικοί ρύποι. Τονώνει την κυκλοφορία του αίματος με αποτέλεσμα να θεραπεύει τη ξηροδερμία και λιπαρότητα. Έτσι, τα μαλλιά είναι πιο πυκνά, υγιή και λαμπερά\nΘΑ ΖΗΣΕΙΣ ΛΙΓΟΤΕΡΑ ΧΡΟΝΙΑ! Σταμάτα να είσαι…\nH ΥΠΕΡΤΡΟΦΗ! Βάλε κινόα στη μαγειρική σου και δες τη ζωή σου να αλλάζει!


“Θα πληρώσετε για τα πλήγματα κατά της Χαμάς” απειλεί ο σουλτάνος\nΟ Τούρκος πρόεδρος Ρετζέπ Ταγίπ Ερντογάν έστρεψε τα πυρά του εναντίον της ισραηλινής κυβέρνησης, λέγοντας: “Γνωρίζω καλά ότι είστε οι πραγματικοί εχθροί του Ισλάμ”, αναφερόμενος στην πρόσφατη αεροπορική επίθεση της χώρας σε στόχους στη Γάζα.\nΤσαβούσογλου: ”Ο Δένδιας κατηγόρησε την Τουρκία & τον λαό μας”\n«Γνωρίζουμε ότι το Ισραήλ είναι εχθρός του Ισλάμ. Δυστυχώς, το Ισραήλ δεν αλλάζει αυτές τις συνήθειες», δήλωσε ο Ερντογάν. «Θέλουμε όλη η υφήλιος να παρακολουθεί στενά την εχθρότητα του Ισραήλ ενάντια στο Ισλάμ και να αξιολογήσει την κατάσταση. Σίγουρα, όσο το Ισραήλ διατηρεί αυτή τη στάση, είναι αδύνατο οι διμερείς σχέσεις να φτάσουν στο επίπεδο που θα θέλαμε. “\nΤον περασμένο Αύγουστο, ο Ερντογάν φιλοξένησε τον πολιτικό αρχηγό της Χαμάς, Ismail Haniyeh, στην Τουρκία, προκαλώντας την οργή του Ισραήλ και των Ηνωμένων Πολιτειών. Η Ουάσινγκτον “βράζει” με τον Τούρκο Πρόεδρο που θα φιλοξενήσει δύο ηγέτες της Χαμάς στην Κωνσταντινούπολη στις 22 Αυγούστου, σύμφωνα με ανακοίνωση Τύπου του Υπουργείου Εξωτερικών των ΗΠΑ.\nΠροηγούμενο άρθροΥπό διάλυση οι Ουκρανικές ΕΔ: Νέοι αρνούνται να καταταχθούν\nΕπόμενο άρθροΒουλευτές ΣΥΡΙΖΑ (πρώην υπουργοί του ΠΑΣΟΚ) έχουν ψηφίσει εβδομάδα 50-ωρών εργασίας


Παιδοτόπινγκ, από τον Αλέξανδρο Παπαγιάγκου - Thessaloniki Arts and Culture\nΤα βάλαμε κάτω με τη Γίτσα από το Γύθειο, μητέρα του Αρίστου, και κατέληξε στο συμπέρασμα πως η Apple έχασε πάρα πολλά χρήματα από τη δυσφήμιση ότι το I Phone 6 λυγίζει, που δεν θα τα βγάλει ποτέ τα λεφτά της επένδυσης για την παραγωγή του. Επίσης, ότι η πραγματική Apple πέθανε μαζί με τον Steve Jobs.\nΕπίσης, ότι δεν πρέπει να τσιγαρίζεις το κρεμμύδι ποτέ. Κι αν έχεις το θερμοσίφωνα μονίμως ανοιχτό πληρώνεις λιγότερο ρεύμα απο ότι αν τον ανοιγοκλείνεις κάθε τόσο. Ότι οι εξωσωματικές σπάνια πιάνουν με την πρώτη. Ότι ο Κλούνει είναι γκέι και ο γάμος ξεκάρφωμα.\nΚαι κατέληξε πως δεν της αρέσουν οι ειδήσεις και τα κουτσομπολίστικα έντυπα. Και καλά έκανε που δεν σπούδασε γιατί είδαμε και τους σπουδαγμένους πολιτικούς πού μας καταντήσανε. Οι αλήτες.\nΔεν θα πληρώσει τον Ενφια. Δεν φταίει αυτή που της άφησαν οι γονείς της κληρονομιά ένα δίπατο εξ’αδιαρετου με τον αδερφό της τον χαραμοφάη. Που δεν δούλεψε ποτέ. Και μετά μας φταίει η ανεργία. Πάντως Σαμαρά θα ψηφίσει. Μια χαρά τα έχει πάει μέχρι τώρα. Έσκαψαν και στην Αμφίπολη με εντολή Σαμαρά. Σπουδαίο πράγμα οι αρχαίοι βρε παιδί μου. Όχι σαν κι αυτούς που έχουμε τώρα. Τους αλήτες.\nΤελικά θα το δώσει το i phone 4 στην κουνιάδα της που έχει μπακατέλα, λες και είναι καμιά πίσω από τον κόσμο. Το 6 πλας θα πάρει. Δεν μπορεί, για να μιλάνε όλοι γι’αυτό, αξίζει να βγάλει μία νέα πιστωτική της citibank σε συνεργασία με τη media markt. Ε τι στο καλό. 1500 ευρώ όριο σου δίνουν. Φτάνουν δε φτάνουν τόσα; Αν δε φτάνουν θα σπάσει και τον κουμπαρά του παιδιού.\nΤη χολόσκασε όλο το 2014. Όλο γκρίνια και γκρίνια. Κι αυτή έγινε μια ζωή θυσία γι αυτό. Να μην του λείψει τίποτα. Και ποιο το ευχαριστώ? Σάμπως θα τα θυμάται όταν μεγαλώσει; Πάλι όλο θα ζητάει. Το 6 πλας. Το δίχως άλλο. Ο μπαμπάς του θέλει να πάρουμε το playstation στον μικρό μόλις ανοίξουμε τον κουμπαρά. Αμ δε. Για τον εαυτό του το θέλει, εμένα δε με γελάς. Ντε μεκ για να παίζει το παιδί. Εμένα δε με γελάς σου λέω.\nΜπορεί να φαίνομαι έτσι αγαθιάρα αλλά τα έχω τετρακόσια. Καλή καλή μέχρι να σκάσω. Γιατί να σκάσω είμαι. Μία φορά δεν τον πήρε ένα απόγευμα, να μου πει «ρε γυναίκα, κάτσε εσύ στο σπίτι να ηρεμήσεις, να πας για καφέ με τις φίλες σου, να ξεσκάσεις βρε αδερφέ», να μου τον απασχολήσει ένα απόγευμα μόνος του. Ποτέ. Και δεν ξεσκάω. Και σκάω.\nΚαι πού με χάνεις πού με βρίσκεις με ένα παιδί να τραβάει τη φούστα μου, τώρα που τη φτάνει, γιατί πέρσι δεν την έφτανε, τα φοράω και κοντούλικα, άμα δεν τα βάλω τώρα πότε θα τα βάλω, όταν δεν θα βλέπομαι; Θα μου πεις και τώρα που βλέπομαι, ποιος με βλέπει; Το σπίτι μου, η δουλειά μου και ο παιδότοπος.\nΓιατί τα παίρνω κι εγώ τα ωραία τα φορεματάκια τα κοντά; Τόσα λεφτά που έδωσα από εδώ κι από εκεί για να με βλέπει να με χαίρεται, θα έπαιρνα τώρα το 6 πλας, να έβγαζα και ωραίες σέλφι. Αλλά και η σέλφι θέλει την περιποίησή της.\nΚομμωτήριο, νύχια, ντύσιμο, κραγιόν ματ αλλά να γυαλίζει, το κάνω με κόλπο εγώ, τα παίρνω ματ και μετά βάζω λίγο ελαιόλαδο, ούτε τα χείλη σκάνε ούτε γυαλίζει άσχημα, μερικές φορές μόνο μου φαίνεται πως μυρίζω σαν φρεσκοτηγανισμένη αθερίνα αλλά σάματις θα με φιλήσει κανείς; Μόνο για τις σελφι το παίρνω το κραγιόν.\nΗ κουνιάδα μου δεν ξέρει να βγάζει σέλφι. Με κάτι φόρμες βγαίνει και με τη νυχτικιά. Αχτένιστη. Μου λέει «πρέπει να φαίνεται φυσική». Κι εγώ της λέω κουνάω λίγο το κεφάλι μου να ανακατευτούν τα μαλλιά να φαίνεται πως ήρθα με το μηχανάκι και πάνω στη φούρια μου πατάω και μία σέλφι. Και την κοινοποιώ. Και κάνω και like. Γιατί να μην κάνω; Αφού μου αρέσω.\nΠήγα στη νυχού προχτές με το παιδί. Να μου κάνει γαλλικό. Ακόμα αναρωτιέμαι αν πέρασε η μόδα του. Αυτή ήθελε να μου κάνει τρεντιές. Εγώ δεν ήθελα να μου ζωγραφίζει πεταλουδίτσες και σαλιγκαράκια στα νύχια. Μάνα είμαι. Τι θα λέει ο κόσμος. Είσαι πολύ όμορφη μου λέει, αλλά το παιδί δε σου μοιάζει. Της φάνηκε ασχημούλης ο δικός μου. Την ακούς; Δεν θα ξαναπατήσω. Έτσι κι αλλιώς χάλια τα κάνει τα νύχια. Και να φανταστείς ούτε πιάτα πλένω ούτε τίποτα.\nΛέω στον άντρα μου «θα μου χαλάσουν τα νύχια», και τα πλένει αυτός. Δεν είναι για να παίρνουμε γυναίκες στο σπίτι τώρα. Δεν βγαίνουμε οικονομικά καθόλου. Και αναγκάζεται να πλένει πιάτα και να σιδερώνει αυτός. Αφού όλη μέρα είμαι έξω. Δουλειά, κομμωτήριο, νύχια, παιδότοπο. Τι να προλάβω κι εγώ. Δε μιλάς ε; Τι να πεις;\nΣας ξέρω εσάς τους άντρες. Μόνο τον εαυτούλη σας κοιτάτε. Εσείς να είστε καλά κι όλοι οι άλλοι ας τρέχουν σαν τις υπηρέτριες γύρω σας. Τι ώρα πήγε; Οκτώμιση; Δεν μπορώ να φύγω ακόμα, κι έχω κουραστεί να στέκομαι σε μία καρέκλα τόση ώρα. Αλλά δεν μπορώ να φύγω.\nΜόλις θα έχει τελειώσει το σφουγγάρισμα ο άλλος και δεν με αφήνει να πατήσω. Η κουνιάδα μου φταίει. Αυτή του τα έμαθε αυτά. Να γυρνάω πτώμα κουρασμένη και να μην μπορώ να πατήσω στο σπίτι μου αν δεν έχει στεγνώσει. Αυτή που έχει ακόμα τη μπακατέλα. Αλλά θα της το δώσω το I phone 4. Το βαρέθηκα. Όχι, στον άντρα μου δεν το δίνω. Αυτός έχει ένα nokia παλιό αλλά αντέχει ακόμα.\nΔεν είμαστε τώρα για να ξεσηκώνεται και να μου θέλει facebook και να τσιλιμπουρδίζει. Εγώ μόνο με κάτι παλιούς συμμαθητές μιλάω και κάνουμε reunions. Βρήκα και αυτόν που αγαπούσα στη 2α γυμνασίου. Χωρισμένος με δύο παιδιά. Αλλά νοικοκύρης. Το σπίτι του το έχει λαμπίκο.\nΟ δικός μου άραγε θα έχει μαγειρέψει τίποτα ή θα πρέπει πάλι εγώ να φορτωθώ να κουβαλάω και τον μικρό και την τσάντα του ΚΑΙ φαγητά από γυράδικο για να γυρίσω σπίτι; Αλλά ποιος με σκέφτεται εμένα;\nΟ μικρός μεγάλη αδυναμία έχει στον μπαμπά του. Έτσι είναι τα παιδιά. Αχάριστα. Τίποτα δεν εκτιμάνε. Θα τα μαζέψω όλα μια μέρα και θα γυρίσω στο Γύθειο. Μόλις με χάσουν τότε θα με εκτιμήσουν. Αν δεν ήμουν εγώ να τρέχω από πίσω τους να τους θυμίζω συνέχεια τις υποχρεώσεις τους, θα είχαμε βρωμίσει σ’ αυτό το σπίτι.\nΆμα δεν ήμουν εγώ να ρωτάω «σκούπισες», «σφουγγάρισες», «έπλυνες τα πιάτα», «μαγείρεψες», «σιδέρωσες τα ρούχα του παιδιού»;, ήθελα να ‘ξερα τι θα κάνανε. Θέλει ο άντρας μου κι άλλο παιδί. Απορώ πού σας έρχεται η όρεξη. Εδώ με ένα δεν μπορώ να τα βγάλω πέρα, θέλει και δεύτερο.\nΑλλά θα μου πεις, βέβαιαααα, τι θα κάνει αυτός; Μία ακόμη διασκεδαστική νύχτα. Εγώ θα τα τραβήξω πάλι όλα. Του το ξεκαθάρισα. Δεύτερο παιδί δεν κάνω. Τον αγαπάω όμως. Και τον άντρα μου και το παιδί.\nΗ κουνιάδα μου του βάζει ιδέες για το δεύτερο παιδί. Επειδή αυτή έχει δύο, και να μην μείνει μόνος του ο Αρίστος και γίνει κακομαθημένος, και του λείπουν αδέρφια.. Είδαμε και τα δικά της τα χαΐρια. Δύο παιδιά που κάνουν φασαρία σαν έξι. Αγγελούδια τα ανεβάζει αγγελούδια τα κατεβάζει. Πού τα είδες καλέ τα αγγελούδια;\nΔυο τύραννοι είναι, πάμε επίσκεψη στο σπίτι και δεν αντέχω πάνω από δεκάλεπτο. Ωχ! Δεν μελετούσα κανένα λαχείο; Νατη έρχεται, με τα «αγγελούδια» στον παιδότοπο… Αχ τι γλυκιά μου, κοίτα την πόσο κορδωμένη περπατάει… Έλα χαμογέλα της λίγο και πήγαινε στο τραπέζι σου αγόρι μου, έχεις κι εσύ τα δικά σου…\nΓράφει ο Αλέξανδρος Παπαγιάγκου, 5 Οκτωβρίου 2014\n«Γεννήθηκα τυχαία στη Θεσσαλονίκη στα τέλη της δεκαετίας του ‘70. Η έμφυτη εσωτερική τάση μου προς τις ανθρωπιστικές επιστήμες και η αγάπη μου για την ψυχολογία δεν κατάφερε να βγει προς τα έξω μου την ώρα της επιλογής σπουδών.\nΣτις γειτονιές του internet κυκλοφορώ και ως Χάπι Daddy, που είναι και ο τίτλος του βιβλίου μου που εκδόθηκε πρόσφατα«.\nΗ διαδικασία λήψης των αποφάσεων στην οικογένεια είναι μια πολύ σημαντική και περίπλοκη διεργασία.


Χ.κ. Παρνασσού 2018-19 - Page 77 - Προηγούμενες Χρονιές - Snowclub.gr forum\nΜια μέτρια μέρα με πάρα πολύ χιόνι, αλλά πολύ μικρό διαθέσιμο πεδίο στο παράθυρο που είχα εγώ για να χιονοδρομήσω σήμερα.\nΣυμπαθητικη η Καλλιόπη, καλούτσικος αν και περίεργος ο καθρέπτης λόγω του χιονιού που ξεκόλλαγε αποκαλύπτοντας την κρούστα από κάτω, μέτρια τα απάτητα του Ηρακλή, θεϊκά τα δέντρα του Μεδεων, εξαιρετική η πίστα του κόκκινου Βακχου, μετριότατη η πίστα του κόκκινου Ηρακλη, πολύ καλά τα απάτητα της 7.\nΠαντού χιόνι που το κοιτάς σαν χαζός. Έχει αλλάξει εντελως το ανάγλυφο του βουνού.\nΑν είχε ασφαλιστεί και διαστρωθεί η 6 θα είχε σωθεί η μέρα. Εναλλακτικά αν είχε δουλέψει Οδυσσέας ή ο Ηρακλής από το πρωί. Όπως εξελίχτηκε όμως το πράγμα, έμεινα με την αίσθηση ότι σήμερα δεν έκανα σκι.\nΚαλησπέρα. Σήμερα πήγα για πρώτη φορά για σκι και επέλεξα το ΧΚΠ.\nΤα μαθήματα γίνονταν στην περιοχή ανάμεσα στο κεντρικό lift και το σαλέ. Στο ίδιο σημείο περνούσαν σε όλες τις δυνατές κατευθύνσεις μικρά παιδιά, επισκέπτες του σαλέ, επισκέπτης με τσίουαουα, επισκέπτης με μεγαλόσωμο σκύλο το οποίο έκανε την ανάγκη του, έμπειροι χιονοδρόμοι που ήθελαν να πάρουν το lift για πιο πάνω, έμπειροι χιονοδρόμοι που πέρναγαν κάτω από τη γέφυρα για να πάνε προς τα πάρκινγκ.\nΤο baby lift του κυλιόμενου διαδρόμου ήταν θαμμένο και δεν λειτουργούσε, με αποτέλεσμα να ζώνεσαι τα σκι και να το κόβεις ποδαράτο.\nΔεν ξέρω αν εμένα μου φάνηκε ως λάθος οργάνωση όλο αυτό αλλά σίγουρα κάτι δεν πάει καλά στο όλο θέμα, κάτι που μου το επιβεβαίωσε και ο δάσκαλος.\nΕγώ θα ξαναπάω για σκι γιατί το έβαλα πείσμα, αλλά άλλοι δύο αρχάριοι που τους άκουσα προσωπικά δεν θα ξαναπατήσουν γιατί αντί να μάθουν σκι έκαναν τούμπες από το φόβο τους μην πετύχουν τα παιδιά, τα σκυλιά, τους περαστικούς.\nEdited February 28, 2019 by tecto\nΤι ωρα το πρωι αν παρει κανεις τηλεφωνο στο χιονοδρομικο μπορει να ξερει αν θα λειτουργησει τελικα κ ισως κ με ποιους αναβατηρες;\nΌταν σας λένε να μην πάτε σε μία πίστα επειδή κόβουν φρύδια από πάνω, μην πάτε σε αυτή την πίστα.\nΑπό ανθρώπινο ενδιαφέρον, οι πιστέρ θα σας έχουν κατά νου, αλλά εκείνη τη στιγμή επιχειρούν κάτι πολύ σημαντικό κι επικίνδυνο για τους ίδιους.\nΕίναι λίγοι, έχουν λιγοστά μέσα, μην τους κάνετε δυσκολότερη τη δουλειά.\nΚαι όταν μας λενε μην πάτε γιατί κάποια στιγμή θα κόψουν τα φρύδια;\nΣε 2 ώρες ίσως;\nΚαι όταν πάνε να τα κόψουν αφού έχουν κατέβει την ....πίστα 1000 άτομα;\nΚαι δεν κόβονται παναθεμα τα;\nΤην αστρωτη πίστα....\nΚανα νεοτερο για πανω;;\nΔεν απανταει κανεις κ στο τηλεφωνο του κεντρου\nEdited March 1, 2019 by tzo\nΣτο site παντως, η κατασταση λειτουργίας ειναι ενημερωμένη 5:50 καιβδεν αναφερει κατι.\nΌσο φταίνε αυτοίπου δεν μπορούν να ανοίξουν ή/και να ενημερώσουν ή/και να πουν ¨με δικιά σας ευθύνη" όπως κάνουν όλα τα χιονοδρομικά του κόσμου, το ίδιο φταίτε και εσείς.\nΑπαράδεκτοι οι πελάτες που πήγαν και κανονικά ο Σύλλλογος θα έπρεπε να απαγορεύει να γράφονται τέτοια πράγματα στο forum. Αν μπορούσα να πάρω απόφαση θα είχε κάθε τέτοιο post μια τεράστια προειδοποίηση σε όποιον το διαβάζει ότι είναι παράνομο, επικίνδυνο και με μαθηματική ακρίβεια τέτοια συμπεριφορά θα οδηγήσεις σε βαρύ ατύχημα.\nΣε κάθε περίπτωση αυτό δεν είναι χιονοδρομία με ασφάλεια. Αυτό που συμβαίνει στα Ελληνικά Χιονοδρομικά φέτος είναι πάρα μα πάραπολύ επικίνδυνο και όσο φταίνε τα χιονοδρομικά το ίδιο και σε πολλές περιπτώσεις περισσότερο φταίνε οι πελάτες.\nΚαι έχει απόλυτο δίκιο ο φίλος tecto το χιονοδρομικό κάνει ότι μπορεί να μισήσουν το σκι, να κινδυνέψουν και να κουραστούν οι φίλοι που το ξεκινάν και που θεωρητικά θα είναι οι μελλοντικοί του μόνιμοι πελάτες.\nEdited March 1, 2019 by ΜΙΚ\nΤι θα πεί 6 κλειστή; απ το πρωί είχαν αρχίσει να την κατεβαίνουν. Αναρωτιέμαι αν συνέβαινε αυτό σε κάποιο ΧΚ στο εξωτερικό θα επιχειρούσαν να κατέβουν; Αν ναι, θα τους έπαιρναν τις κάρτες;\nΚατά τα άλλα 15 εκ φρέσκο χιόνι πάνω σε παγωμένο ( παγωμένη βροχή) πρόσφεραν όμορφες καταβάσεις στη Φτερόλακα, ίσως με κάποιο ρίσκο σε μερικά σημεία. Λίγος κόσμος στα Κελάρια παρά τους αγώνες. Αλλάγμένο πολύ το βουνό μέσα σε μια εβδομάδα, πολύ νέο χιόνι!\nEdited March 1, 2019 by gioand\nΝα κάνω 2 ερωτήσεις για το χθεσινό;\n1η: Γιατί δεν υπήρχε δίχτυ (αυτό το πορτοκαλί που μπαίνει γύρω από τις βάσεις των λιφτ) στην αρχή της 6 και σήμανση "ΚΛΕΙΣΤΗ" παρά μόνο η ταμπέλα για τις χιονοστιβάδες; Γιατί δεν υπήρχε κάποιος να διώχνει τον κόσμο συνεχώς; Το έχω δει να γίνεται αλλού στο βουνό παλιότερα χρόνια;\n2η: Αφού με βάση τα λεγόμενά τους οι πιστέρ επιχειρούσαν στο πεδίο που επηρέαζε και την 6 (αλλά και την 7) γιατί όταν φτάσαμε στο δρομάκι της μπλε 7 και κοίταξα δεξιά πάνω από την Καλλιόπη κατέβαιναν 7-8 πελάτες του χιονοδρομικού; Εγώ πάντως πιστέρ δεν είδα. Δεν μιλάω χρονικά για την ώρα που περιγράφει ο Vro αλλά πιο αργά (1 ώρα σίγουρα).\nΤο πρώτο πράγμα που είπα στον διευθυντή του χ/κ είναι πως αναγνωρίζω ότι είστε υποστελεχωμένοι σε τεράστιο βαθμό και αυτό σας δυσκολεύει απίστευτα. Νομίζω όλοι μας το αναγνωρίζουμε αυτό.\nΤι θα πεί 6 κλειστή; απ το πρωί είχαν αρχίσει να την κατεβαίνουν.\nΚακώς κάκιστα. Έσπαγαν φρύδια ή έκριναν ότι τα φρύδια ήταν ανασφαλή. Τελειώνει η κουβέντα πίστα κλειστή. Έπρεπε να είχαν ενημερώσει αλλά σίγουρα δεν έπρεπε να κατέβει κανένας. Εναλλακτικά όπως κάνουν όλα μα όλα τα χιονοδρομικά του κόσμου "Level 3, ski at own risk". Το ΧΚΠ και οι πελάτες δεν έκαναν τα παραπάνω, έκαναν ότι πιο επικίνδυνο υπάρχει.\nΑναρωτιέμαι αν συνέβαινε αυτό σε κάποιο ΧΚ στο εξωτερικό θα επιχειρούσαν να κατέβουν; Αν ναι, θα τους έπαιρναν τις κάρτες;\nΆμεσα θα τις έπαιρναν\nΌπως τα λέει ο Al Foutzin. Το χιονοδρομικό δουλεύει επικίνδυνα με τη μέθοδο ασφαλείας "χυμα στο κύμα".\nΤο πρόβλημα είναι ότι επίσης δουλεύουν με τη μέθοδο "γράψε κραυγαλέα ψέματα στην ενημέρωση να ανέβουν τα κορόιδα και βλέπουμε"\nΣωστή η παρατήρηση, θα έπρεπε να υπάρχει δίχτυ, βέβαια υπήρχε υπάλληλος που έλεγε αριστερά ή δεξιά.....ανοργανωσιά ίσως.\nκανονικά υπάρχει κυκλοφοριακή μελέτη , που προβλέπει\nτην ροή πεζών από έξοδο καμπίνας πρός γέφυρα και σκάλα κτιρίου 1950 (απαγορεύεται π.χπεζοί να περπατούν προς Ηρακλη)\nτην ροή των κατερχόμενων χιονοδρόμων από Βάκχο κατεβαίνοντας αριστερά απο ενδιάμεσο σταθμό και από Αίολο/Ηρακλή κάτω από γέφυρα\nχώρο αρχαρίων δίπλα στο baby 1& 2 περιφραγμένο, ώστε να αφήνει "ανενόχλητες" τις ροές χιονοδρόμων και πεζών\nμετά όμως από μια μεγάλη χιονόπτωση, όπου τρέχουν ένα σωρό ανάγκες λειτουργίας αυτή η οριοθέτηση (δίχτυα, σήμανση κλπ) δυστυχώς δεν εφαρμόζεται...\nπιστεύω πως ένας σωστός Προϊστάμενος (και εν προκειμένω θεωρώ πως ο Νίκος είναι, ευτυχώς για το ΧΚΠ)\nνα είναι έτοιμος προς παραίτηση, όταν βλέπει πως δεν μπορεί να συνεννοηθεί ικανοποιητικά με τους Προισταμένους του σε ό,τι αφορά τα στοιχειώδη περί ασφαλούς/νόμιμης/εύρυθμης λειτουργίας (π.χ ικανοποιητική κάλυψη εργαζομένων από μισθοδοσία, θέματα ασφάλειας κ.λπ,κ.λπ)\nπρος τα έξω να "καλύπτει" (με σιωπή ή ελεγχόμενη πληροφόρηση-όχι παραπληροφόρηση βέβαια) το σύστημα το οποίο υπηρετεί, παράλληλα και ανεξάρτητα από το πόσο απαιτητικός έως καταπιεστικός γίνεται προς τα έσω, προς υφισταμένους αλλά κυρίως προισταμένους του.Για αυτό και πολλοί προιστάμενοι αποφεύγουν να μιλούν ή μιλούν αόριστα, πλήττοντας όμως την "επικοινωνία" με τον πελάτη. Γενικά ο σωστός προιστάμενος οφείλει να ακροβατεί μεταξύ "τυπικότητας" και "αποτελεσματικότητας". Για παράδειγμα δεν μπορεί να ομολογήσει δημόσια ότι δυσλειτουργεί (πχ λειτουργεί δίχως άδεια), αλλά μπορεί να "πιέσει μεθοδικά" τους αρμόδιους για την άρση των παρατυπιών και δυσλειτουργιών σε εύλογο χρονικό διάστημα\nνα προσφέρει και όχι να αντλεί "κύρος" στην καρέκλα του\nΦαίνεται πάμε για πολύ καλό ΠΣΚΔ...\nEdited March 1, 2019 by PanosDrivas\n, που προβλέπει\nΑν είναι έτσι, τότε γιατί κάθε φορά που θέλω να κατεβώ κάτω από τη γέφυρα, αναγκάζομαι να κινούμαι με χαμηλή ταχύτητα και κάνοντας ζιγκ ζαγκ προσπαθώντας να αποφύγω τους πεζούς, τα έλκηθρα και τους αρχάριους; Οι πεζοί κατεβαίνουν από την καμπίνα και πάνε όπου θέλουν. Το ίδιο και τα έλκηθρα. Μην πω ότι και πάνε μπροστά από το Βάκχο, πράγμα επικίνδυνο.\nΓενικά επικίνδυνα πράγματα.\nΕυτυχώς που κατέβαινα μόνο από Τυρία δηλαδή.\nΝα σου πω κάνε ένα κρύο ντους και μάθε να διαβάζεις.\nΕγώ έγραψα ότι ακριβώς έγινε.\nΑν δεν σου αρέσει τα παράπονα σου όπου θες.\nΦάγαμε τα απομεινάρια από χτες.\nΟ Δίας άνοιξε 11.\nΗ 6 μισή απάτητη γιατί ...δεν μπορεσανε να βρούνε....την θηλιά για το Βίντσι .\nΠαρ όλα αυτά και σήμερα ήταν ...ανοιχτή...κλειστή...\nΣήμερα ίσως πολύ πιο επικυνδινη από χτες.\nΤο πιο ηλίθιο πράγμα σε αυτό το χιονοδρομικό είναι το σκι ντατα στον Δία. Για τον υποθετικό τζαμπατζη που θα ανέβει με τα πόδια βλαχολακα σπάνε τα πόδια μας....\nΚαι χτες και σήμερα περιέργως δεν είχε χιονοστιβάδες στην 6. Ούτε μια βρε να χαρεί ο Μιχάλης....\nΒέβαια ανέβηκε πολύ η θερμοκρασία.\nΤο πιο extreme που έκανα ήταν να περασω μπαλαλουκα με το αμάξι. Σχεδόν τούνελ.\nΟ καθρέπτης είχε ρίξει μοναχός του του χτεσινό πουδρι. Κάτι σαν πήλινκ.\nΚακό στρώσιμο στον Βάκχο, Τηλέμαχο, Ηρακλή.το μισό πλάτος Ηρακλή, το 1 τρίτο Σαχάρα. Στην 6 τα έγραψα. Στον Δία...τραγικό.\nΟκ μύνημα εληφθει. Πληρώστε τις υπερωρίες.\nΣτο κάτω κάτω που διαφέρετε έτσι από τον...κακό εργολάβο;;;;\nΚόσμο δεν είχε....\nEdited March 1, 2019 by vro\nVro αν προσέξεις, έχουμε υγρές ολισθήσεις στο τόξο Ν-ΝΔ. Βέβαια σαν τύπος αστάθειας δεν είναι ο πιο επικίνδυνος, είναι και αργός. Αλλά είναι ένδειξη για περισσότερα, ειδικά εφόσον είναι και αυτοπροκαλούμενο φαινόμενο, χωρίς επιβάρυνση από σκιέρ. Το ανησυχητικό είναι ότι παρατηρούνται και σε αρκετά ήπιες κλίσεις.\nΣε σημερινή μου συζήτηση με σχετικότατο εργαζόμενο μου ανέφερε περιέργως ότι περισσότερο φοβόταν τα όποια απότομα του Τυριά.\n(Βορινά δεν πήγα καθόλου σήμερα, δεν έχω ίδια άποψη)\nEdited March 1, 2019 by PhaethonF1\nΑν και δεν έχω εικόνα, (δεν έχω ανέβει τον τελευταίο μήνα), θεωρώ πως ο Τυριάς πρέπει να είναι αρκετά επικίνδυνος . Έχει φορτώσει εκ μεταφοράς και λόγω προσανατολισμού μπορεί να γίνει πολύ απρόβλεπτος .\nΟι καμινάδες επίσης θα πρέπει να «καθαριστούν» γιατί απειλούν τη 14 και όποιον τραβερσάρει απο κάτω .\nΑυτά τα δύο αν φύγουν , θα φύγουν big .\nΤυριά δεν πήγα σήμερα\nΝαι την ίδια...άποψη.\nΚαι αυτός και ο μπαλαλουκας πια με τρομάζουν.\nΌτι κρεμεται από βράχο σήμερα έπεφτε. Πχ στην είσοδο Σαχάρας.\nΕυτυχώς δεν ήταν μεγάλα κομμάτια\nΠροφανώς αυτά δεν ήταν έτοιμα.\nΣυμφωνώ για όλο το τόξο δια-14.\nΕπισεις πάνω από βακχο-γεροντοβραχο.\nΤον Τυριά δεν τον τόλμησα χτες, παρόλο που υποσχόταν απολαυστική κατάβαση.\nΓιαυτο ακριβώς χθες με τον Χρήστο ρίξαμε άκυρο στον Τυριά!\nBy Giannis90 · Posted 30 minutes ago


Oι παράνoμες μπίζνες του Ζελένσκι – MoodRadio\nMε σημαία την εξάλειψη της διαφθοράς σε έναν κεκηρυγμένο πόλεμο κατά των ολιγαρχών, ο Βολοντίμιρ Ζελένσκι εισέρχεται στην πολιτική και κατέρχεται στις εκλογές για την Προεδρία της Ουκρανίας το 2019.\nΜε τον επιτυχημένο «ανένδοτο» αγώνα του και την αναφανδόν στήριξη της Δύσης, ο κωμικός ηθοποιός και τηλεοπτικός σταρ ανεβαίνει στον προεδρικό θώκο με πλειοψηφία 73%. Την ίδια μέρα, υπόσχεται μέλλον λαμπρό στα εκατομμύρια κατοίκων απανταχού της χώρας του.\nΚεντρικό σύνθημα της καμπάνιας του η ανατροπή των πολιτικών, όπως ο Πέτρο Ποροσένκο, οι οποίοι μετέτρεψαν τον πλούτο της Ουκρανίας σε υπεράκτιες εταιρείες φορολογικών παραδείσων ανά τον κόσμο.\nΟ βρετανικός Guardian, εφημερίδα που μετέχει στο Διεθνές Κονσόρτσιουμ Ερευνητικής Δημοσιογραφίας (ICIJ), παρουσιάζει σε εκτενές άρθρο του, στις 3 Οκτωβρίου 2021 -μήνες προτού ξεσπάσει ο πόλεμος- τις «σκοτεινές» σχέσεις του Ζελένσκι με τραπεζικούς λογαριασμούς και τη συμμετοχή του σε offshore εταιρείες σε Κύπρο, Μάλτα, Μπελίζ και Παρθένες Νήσους.\nΜια εταιρεία, μάλιστα, μεταβιβάστηκε σε φιλικό πρόσωπο του νυν Προέδρου της Ουκρανίας εσπευσμένως τις παραμονές των εκλογών.\nΤα έγγραφα που διέρρευσαν στα αποκαλούμενα Pandora Papers εμφανίζουν τον Ζελένσκι να διατηρεί -ή τουλάχιστον διατηρούσε- ένα εκτεταμένο δίκτυο υπεράκτιων εταιρειών, με συνιδιοκτήτες μακροχρόνια φίλους και τηλεοπτικούς συνεργάτες του.\nΠεριλαμβάνουν τον Σερχίι Σεϊφίρ, παραγωγό των επιτυχιών του πρώην ηθοποιού, όπως και τον μεγαλύτερο αδερφό του Σεϊφίρ, Μπορίς, σεναριογράφο. Άλλο μέλος της κοινοπραξίας είναι ο Ιβάν Μπακάνοφ, παιδικός του φίλος και γενικός διευθυντής του στούντιο παραγωγής, Kvartal 95.\nΟ Ζελένσκι είχε τότε εξηγήσει πως οι εν λόγω διορισμοί αφορούσαν στην προσωπική εμπιστοσύνη προς τα συγκεκριμένα πρόσωπα και όχι στον πλουτισμό. «Έχω μερικούς ανθρώπους που εργάζονται μαζί μου και είναι φίλοι μου για μεγάλο χρονικό διάστημα. Δεν έχουν καμία σχέση με τις επιχειρήσεις ή τον προϋπολογισμό», δήλωνε στον Guardian το 2020.\nΩστόσο, τα στοιχεία από τα Pandora Papers δείχνουν και άλλα υπεράκτια περιουσιακά στοιχεία, τα οποία φέρεται ο Ζελένσκι να μην έχει αποκαλύψει. Η Film Heritage είχε μερίδιο 25% στην Davegra, μια κυπριακή εταιρεία συμμετοχών.\nΗ Davegra, με τη σειρά της, κατέχει τη Maltex Multicapital Corp, μια άγνωστη στο παρελθόν οντότητα, εγγεγραμμένη στον φορολογικό παράδεισο των Virgin Islands. Ο Ζελένσκι, οι αδελφοί Σεφίρ και ο Γιακόβλεφ κατείχαν μερίδιο 25% στη Maltex.\nΠερίπου έξι εβδομάδες αργότερα, μετά τη συντριπτική νίκη του Ζελένσκι στις εκλογές της Ουκρανίας, δικηγόρος που ενεργούσε για την «ομάδα» Kvartal 95 έβαλε την υπογραφή του σε ένα άλλο έγγραφο.\nΣύμφωνα με το υπογεγραμμένο συμφωνητικό, η Maltex θα συνέχιζε να καταβάλλει μερίσματα στην κινηματογραφική εταιρεία του Ζελένσκι, παρόλο που ο Πρόεδρος δεν κατείχε πλέον κανένα μερίδιο στην εταιρεία.\nΤα κύρια έσοδά της προέρχονται από τη δραστηριότητα της εταιρείας στην Ουκρανία, στη Ρωσία και στη Λευκορωσία, σύμφωνα με τα έγγραφα της Maltex που αποκαλύφθηκαν στα Pandora Papers.\nΤο βασικό έγγραφο, με ημερομηνία 24 Απριλίου 2019, αναφέρει ότι η Maltex κατέχει μετοχές σε εταιρείες που παράγουν και διανέμουν τηλεοπτικές ταινίες. Ένας λόγος για τη δημιουργία της Maltex ήταν η «φορολογικά αποδοτική συσσώρευση επιχειρηματικών κερδών». Ένας άλλος ήταν η «νομική προστασία».\nΟ Σεϊφίρ υποστήριξε ότι ο Μπακάνοφ είχε εν πολλοίς δημιουργήσει αυτά τα υπεράκτια «χρηματοοικονομικά σχήματα», προκειμένου να προστατεύσει την εταιρεία από τις «Αρχές».\nΗ αποκάλυψη της υπεράκτιας Maltex είναι ιδιαίτερα ντροπιαστική για τον Ζελένσκι, δεδομένης της υπόσχεσής του να πατάξει όλους όσοι στέλνουν πλούτο στο εξωτερικό. Το Κοινοβούλιο της Ουκρανίας ενέκρινε νομοσχέδιο κατά των ολιγαρχών.\nΗ ψηφοφορία διεξήχθη μία ημέρα αφότου άγνωστοι επιχείρησαν να δολοφονήσουν τον Σεϊφίρ. Ένοπλος άνοιξε πυρ εναντίον του αυτοκινήτου του έξω από το Κίεβο. Δεν έπαθε τίποτε, αλλά ο οδηγός του τραυματίστηκε. Η απόπειρα μπορεί να είχε κίνητρο την αντίθεση στο νομοσχέδιο.\nΣε άρθρο του στο Atlantic Council, ο Ζελένσκι είχε δηλώσει ότι ο απώτερος στόχος του ως Προέδρου ήταν να καταστρέψει «την παραδοσιακή ολιγαρχική τάξη» και να την αντικαταστήσει με ένα «δικαιότερο σύστημα». Οι επικριτές, ωστόσο, λένε ότι ο Ζελένσκι απέτυχε να μεταρρυθμίσει το κράτος και υιοθέτησε τους ίδιους σκιώδεις τρόπους με τους προκατόχους του.\nΟι ελεγκτές της ΕΕ έχουν προειδοποιήσει πως η «μεγάλη διαφθορά και η διάβρωση του κράτους» παραμένουν ευρέως διαδεδομένες στην Ουκρανία.\nΤα Pandora Papers καταδεικνύουν ότι τουλάχιστον ορισμένες κατηγορίες από το κόμμα του τέως Προέδρου της Ουρανίας Ποροσένκο ανταποκρίνονται στην πραγματικότητα. Δείχνουν ότι μέρος του δικτύου Kvartal 95 ελεγχόταν με τη βοήθεια της Fidelity Corporate Services, υπεράκτιας εταιρείας συμβούλων και μιας από τις 14 εταιρείες των οποίων τα έγγραφα διέρρευσαν στα Pandora Papers.\nΤα αρχεία δείχνουν ότι ο Ζελένσκι και οι εταίροι του χρησιμοποιούσαν εταιρείες με έδρα τις Παρθένες Νήσους, το Μπελίζ και την Κύπρο.\nΤα περιουσιακά στοιχεία που κατέχονται μέσω αυτών των offshore υπεράκτιων εταιρειών είναι μεγάλου εύρους. Περιλαμβάνουν και ακίνητα στο Λονδίνο.\nΟ Σεϊφίρ διαθέτει δύο υπερπολυτελή ακίνητα κατηγορίας -ένα διαμέρισμα τριών υπνοδωματίων σε εδουαρδιανή έπαυλη στο Regent’s Park, που αγοράστηκε το 2016 έναντι 1,575 εκατ. λιρών, και ένα άλλο διαμέρισμα τριών υπνοδωματίων στην κοντινή οδό Baker Street, απέναντι από το Μουσείο Σέρλοκ Χολμς, που αποκτήθηκε έναντι 2,2 εκατ. λιρών, σύμφωνα με τα αρχεία του Κτηματολογίου.\nΕν τω μεταξύ, η εταιρεία BVI του Yakovlev Candlewood Investments κατέχει ένα πολυτελές διαμέρισμα σε μια βικτωριανή έπαυλη στο Artillery Row, στο Westminster. Τα ακίνητα αποκτήθηκαν κατά την εποχή που η εκπομπή του Ζελένσκι μετατράπηκε σε ταινία μεγάλου μήκους και υπέγραψε για δεύτερη σεζόν.\nΔεν είναι σαφές εάν τα 3 διαμερίσματα εκχωρούνται ή χρησιμοποιούνται σε περιστασιακή βάση. Τα διαχειρίζεται μια ρωσική εταιρεία, που αυτοχαρακτηρίζεται «υπηρεσία για πελάτες υψηλού επιπέδου».\nΟι προφανείς επιχειρηματικές συνδέσεις του Ζελένσκι με τη Ρωσία μέσω της υπεράκτιας Maltex είναι πιθανόν να αποδειχθούν αμφιλεγόμενες. Ο Ποροσένκο αντιμετώπισε κριτική για την ιδιοκτησία ενός εργοστασίου σοκολάτας στη Ρωσία, σε μια εποχή κατά την οποία η Ουκρανία ήταν σε πόλεμο κατά των ρωσικών στρατευμάτων και των συνεργατών τους μετά την προσάρτηση της Κριμαίας από το Κρεμλίνο, το 2014.\nΗ σύγκρουση, στην οποία έχουν χάσει τη ζωή τους 14.000 άνθρωποι, συνεχίζεται στα ανατολικά της χώρας και στα φιλορωσικά εδάφη του Ντονιέτσκ και του Λουχάνσκ. Η Ρωσία ήταν προηγουμένως μια σημαντική αγορά για το Kvartal 95, με τη ρωσική τηλεόραση να προβάλλει τις κωμικές εκπομπές του Βολοντίμιρ Ζελένσκι.\nΠηγή: The Guardian , zougla.gr\n8 φοβίες που δεν μπορούσαμε καν να διανοηθούμε ότι υπάρχουν!\nΒρετανία: Καταγράφηκαν 30 περιπτώσεις θρομβώσεων μετά τη χρήση του εμβολίου της AstraZeneca\n«Με λένε Covid… και δεν είμαι ιός»: Το όνομα ενός Ινδού που έγινε viral


Οι διαδηλωτές, φώναζαν την αλληλεγγύη τους προς τον ελληνικό λαό, ζητώντας την ακύρωση των προγραμμάτων λιτότητας της ΕΕ και του ΔΝΤ, ένα κοινωνικό σχέδιο έκτακτης ανάγκης, το λογιστικό έλεγχο του ελληνικού χρέους και τη διαγραφή του «παράνομου χρέους»\nΔιαδήλωση αλληλεγγύης προς τον Ελληνικό λαό και κατά της λιτότητας, πραγματοποιήθηκε χθες το απόγευμα στις Βρυξέλλες, με τη συμμετοχή περίπου 400 ατόμων.\nΗ διαδήλωση πραγματοποιήθηκε μετά από κάλεσμα 25 οργανώσεων της αριστεράς και κοινωνικών και νεανικών κινημάτων που δραστηριοποιούνται στο Βέλγιο, ανάμεσά τους, και το ελληνικό κίνημα «Πρωτοβουλία Αλληλεγγύης στην Ελλάδα που Αντιστέκεται».\nΗ πορεία ξεκίνησε από την πλατεία Μαντού και κατευθύνθηκε προς τις πρεσβείες της Γερμανίας και της Ισπανίας για να καταλήξει στην πλατεία Λουξεμβούργου, μπροστά από το Ευρωπαϊκό Κοινοβούλιο.\nΑκούστηκαν συνθήματα κατά της λιτότητας, ενάντια στους πρωθυπουργούς της Ελλάδας, της Ισπανίας, του Βελγίου και της Καγκελαρίου Άνγκελα Μέρκελ, καθώς και ενάντια στην τρόικα και στις τράπεζες.\nΈξω από την Πρεσβεία της Γερμανίας οι διαδηλωτές κατήγγειλαν το ρόλο της Καγκελαρίου Μέρκελ στις πολιτικές λιτότητας, ενώ στην Πρεσβεία της Ισπανίας ακούστηκαν συνθήματα αλληλεγγύης προς το ανερχόμενο λαϊκό κόμμα της Ισπανίας, Podemos.\nΕξάλλου, οι διαδηλωτές, φώναζαν την αλληλεγγύη τους προς τον ελληνικό λαό, ζητώντας την ακύρωση των προγραμμάτων λιτότητας της ΕΕ και του ΔΝΤ, ένα κοινωνικό σχέδιο έκτακτης ανάγκης, το λογιστικό έλεγχο του ελληνικού χρέους και τη διαγραφή του «παράνομου χρέους».\nΠαράλληλα, οι διαδηλωτές καταδίκασαν τη ρατσιστική και ξενοφοβική πολιτική της ΕΕ, ζητώντας «μια άλλη Ευρώπη».\n«Παλεύουμε ενάντια στις αντικοινωνικές πολιτικές και στον αυταρχισμό στην Ελλάδα και στο Βέλγιο» δήλωσε στο βελγικό πρακτορείο Belga, ο Ζιλ Μοφρόι, εκπρόσωπος της επιτροπής στήριξης της διαδήλωσης.\n«Η δυστυχία εξερράγη στην Ελλάδα τα τελευταία χρόνια. Πίσω από το θόρυβο των γεγονότων του » Charlie Hebdo» εμείς δεν ξεχνάμε τα κοινωνικά προβλήματα που μερικές φορές πηγάζουν από τον εξτρεμισμό κάποιων.\nΘέλουμε να συνεχιστεί η κοινωνική πάλη κατά των μέτρων που παίρνει η βελγική κυβέρνηση, μέσα στις επιχειρήσεις και μέσα στους δρόμους, και κατά της μεταρρύθμισης του συνταξιοδοτικού συστήματος».\nΣύμφωνα με το δελτίο Τύπου που εξέδωσε η «Πρωτοβουλία Αλληλεγγύης στην Ελλάδα που Αντιστέκεται», αφορμή για τη διαδήλωση ήταν η εκστρατεία εκφοβισμού και εκβιασμού που διεξάγεται τον τελευταίο καιρό από τους ηγέτες της ΕΕ και τα κυρίαρχα ΜΜΕ ενόψει των εθνικών εκλογών της 25ης Γενάρη, με άμεσο αποδέκτη τον ελληνικό λαό και κατ΄ επέκταση τους υπόλοιπους λαούς της Ευρώπης.\nΑΛΛΗΛΕΓΓΥΗ, ΒΕΛΓΙΟ, ΒΡΥΞΕΛΛΕΣ, ΔΙΑΔΗΛΩΣΗ


[quote="ΙΣΤΟΡΙΚΟΣ"]Δείτε αυτό. Ηχητικό ντοκουμέντο [url]http://www.youtube.com/watch?v=NYuaedFApH0[/url][/quote]\nΔημοσιεύθηκε: Πεμ Μάϊ 29, 2008 8:07 pm Θέμα δημοσίευσης:\nΔείτε αυτό. Ηχητικό ντοκουμέντο\nΔημοσιεύθηκε: Πεμ Μάϊ 29, 2008 12:42 pm Θέμα δημοσίευσης:\nΣημαντικές και ενδιαφέρουσες ιστορικές πληροφορίες\nΔημοσιεύθηκε: Τετ Μάϊ 28, 2008 7:11 pm Θέμα δημοσίευσης:\nΤης Ανθίππης Φιαμού\nΟι Ρωμιοί δεν θεώρησαν ποτέ οριστικό το γεγονός της Άλωσης της Πόλης από τα «αγαρηνά σκυλιά». Γι’ αυτό αμέσως σχεδόν μετά την πτώση της Βασιλεύουσας άρχισαν να δημιουργούνται θρύλοι και παραδόσεις που συντηρούσαν την ελπίδα του Γένους,όχι μόνο για την ανάκτηση τη Κωνσταντινούπολης αλλά όλης της παλιάς Αυτοκρατορίας από τον Τουρκικό ζυγό. Παραθέτουμε εδώ μερικούς.\nΤην ώρα που ακούονται έξω από την Αγία Σοφία φωνές «οι Τούρκοι! - οι Τούρκοι!», ο πρωτόπαπας βγαίνει από την στοά της εξομολογήσεως. Αποβραδίς κοινώνησε τον Αυτοκράτορα κι ως το πρωί εξομολογούσε. Όπως βγήκε ψηλός, ηλιοκαμένος, μ' άσπρα γένια και φρύδια παχιά, νόμιζες πως ένας άγιος ξεκόλλησε από τον τοίχο. Και για μια στιγμή, όταν είδε το πλήθος γονατιστό να τρέμει, κιτρίνισε σαν το φλουρί, σαν να τον κτύπησε βόλι. Κοντοστάθηκε, σφόγγισε τα δάκρυα και προχώρησε στην εκκλησία. Ο ναός, ο άμβωνας, ο σωλέας και τα περιστύλια ήταν γεμάτα κόσμο. Τα φώτα, οι πολυέλαιοι, οι κανδήλες ήταν αναμμένα...\nΓια τελευταία φορά έλαμπε στην Ανατολή το μεγαλείο της Χριστιανοσύνης. Έλαμπε η θαυμάσια αρχιτεκτονική του Ανθέμιου και Ισιδώρου. Έλαμπε ο αφάνταστος πλούτος, που εσκόρπισεν ο Ιουστινιανός, για να νικήσει τον Σολομώντα. Κι από μακριά έφταναν του τρόμου οι φωνές:\n«Οι Τούρκοι! Οι Τούρκοι!»...\nΟι πολυέλαιοι από κρύσταλλα ασημοδεμένα, τα πελώρια μανουάλια, σαν γίγαντες φωτοβόλοι, οι ποικιλόχρωμες κολόνες, τα χρυσά μωσαϊκά, όλα έλαμπαν για τελευταία φορά. Και ψηλά οι ελαφρύτατες γραμμές, γεμάτες ευγένεια, γεμάτες χάρη, αγκάλιαζαν, σαν σχέδιο ενάερης κολόνας, τον πελώριο τρούλο. Ω! όπως ήταν ο τρούλος θαυμάσιος στους γύρους, νόμιζες πως ζητούσε να πλανέψει σ' έναν άλλο κόσμο τους χριστιανούς την ώρα της θυσίας!\nΟ πρωτόπαπας έκαμε τρεις σταυρούς και μπήκε στο ιερό. Επάνω στην Αγία Τράπεζα, σα να ήταν κρεμαστός ουράνιος θόλος, το Κιβώτιο. Στήριζε τα τέσσερα χρυσά του πόδια στις τέσσερις γωνίες και απ' εμπρός πρόβαλε ένα ωραίο τόξο. Ένας σταυρός χρύσιζε στην κορυφή του και μέσα από τον θόλο του κατέβαινε άσπρο περιστέρι, η Περιστερά του Αγίου Πνεύματος. Ο πρωτόπαπας βγάζει από τα σπλάχνα της Περιστεράς τα Δισκοπότηρα, τα σκέπασε με μεταξωτό, που λέγεται Αέρας, τα πήρε κι έφυγε. «Μη δότε τα Άγια τοις κυσίν», σκέφτηκε...\nΣαν αρχαίο ελληνικό αγγείο, όλο από χρυσάφι, λίγο κοντό, με δυο όμορφα χερούλια και με πλευρές καμπύλες, τέτοιο ήταν το Ιερόν Ποτήριον. Το στόμα του τριγύριζε διπλή γραμμή σε ρυθμό μαιάντρου. Και στην πρόσοψη είχε το Χριστό σε κολυμπήθρα, από παράσταση αρχαία.\nΟ ιερός Δίσκος ήταν από χρυσάφια καλοδουλεμένο. Στο κέντρο ο Μυστικός Δείπνος του Κυρίου. Και γύρω πολύτιμα πετράδια. Ο πρωτόπαπας έριξε μια ματιά στη θάλασσα, ανασκουμπώθηκε κι έσπρωξε με τέτοια δύναμη το καραβάκι, που γλίστρησε ως τον γιαλό. Μπήκε μέσα, άνοιξε πανί και κράτησε το τιμόνι γραμμή για την Βιθυνική παραλία. Ο αντίλαλος της Πόλης εξακολουθούσε...\n«Οι Τούρκοι! Οι Τούρκοι!... ».\nΜια τρικυμία σηκώθηκε τρανή. Το καραβάκι σαν τσόφλι χοροπηδούσε στα κύματα επάνω. Στην Πόλη φλόγες και καπνοί παντού. Στ' αυτιά ο αέρας έφερνε μια άγρια αντήχηση από τρόμο, από δαρμούς, από παρακάλια, από ξεψυχημό, από βογκητά θανάτου...\nΩ! Πόλη, με τα βασιλικά σου, με τους ιπποδρόμους σου, με τις ακαδημίες των τεχνών σου! Χριστιανοσύνη που εδίδαξες στον κόσμο την αλήθεια. Χιλιόχρονη ιστορία του πολιτισμού που σβήνεις. Εργάτες του νου που γενήκατε φυγάδες και δούλοι.\nΑνθρώπινα έργα, που ζηλέψατε αθανασία και γενήκατε ερείπια. Μεγαλεία περασμένα. Αρματα νίκης που περνούσατε την Χρυσόπορτα. Βασιλείς με τις χρυσές κορόνες. Γεννήσεις και θάνατοι σβησμένοι για την πρόοδο. Μνημεία, που μέσα στην καταστροφή εμείνατε χωρίς μορφή, χωρίς όνομα. Άπειρες μέρες εκμηδενισμένες. Να! παίρνει τη σκόνης σας ένας ανθρώπινος ανεμοστρόβιλος και την σκορπίζει στους τέσσερις ανέμους!\nΗ Δύση του ηλίου χρωμάτισε τον ουρανό κόκκινο, σαν αίμα. Σημάδι της φρίκης. Ο άνεμος εξακολουθούσε να φυσά κι ο ανεμοστρόβιλος σάρωνε την Προποντίδα.\nΣκοτείνιασε. Το σκοτάδι σκέπασε τον ουρανό, την Πόλη. Κι από τη θάλασσα μακριά ανέβαινε αιμοσταγμένος του φεγγαριού ο δίσκος. Κόκκινος, σαν τα μάτια του φονιά.\nΟλόρθος στο καράβι ο πρωτόπαπας κάρφωσε στον ουρανό τα μάτια του και είδε - ω φρίκη! - το φονικό φεγγάρι να στέκεται ακίνητο στον τρούλο της Αγίας Σοφίας. Και είδε να μαυρίζει, να μαυρίζει ο μισός δίσκος. Αρχαία προφητεία έλεγε: «θα είναι πανσέληνος. Έκλειψη θα γίνει. Και η Πόλη θα πέσει!»...\nΟ πρωτόπαπας περιχύθηκε με κρύο ιδρώτα. Έβλεπε μια τον σταυρό στον τρούλο της Αγίας Σοφίας και μια το μισοφέγγαρο. Το καραβάκι χοροπηδούσε στα κύματα της θάλασσας. Χίλια κομμάτια έγινε το μικρό πανί του. Κι ο αέρας βούιζε σα θρήνος στο κατάρτι του. Ο πρωτόπαπας έβαλε τις τελευταίες του προσπάθειες. Στο στήθος του κρατούσε σφιχτά τα Δισκοπότηρα. Κι ενώ θωρούσε πέρα την Αγία Σοφία, δε βλέπει το σταυρό... Βλέπει μισοφέγγαρο...\nΜην ήταν θαύμα; Η θάλασσα άνοιξε στόμια και κατάπιε τον πρωτόπαπα. Γαλήνη! Το τρομερό στοιχείο ησύχασε. Και σαν να ήταν Φώτα κι άγιασε την θάλασσα σταυρός...\nΤΟ ΠΟΤΑΜΙ ΠΟΥ ΣΤΑΜΑΤΗΣΕ ΝΑ ΚΥΛΑΕΙ.\nΟι περισσότεροι τοπικοί θρύλοι για την άλωση της Κωνσταντινούπολης μοιάζουν σε ένα σημείο: όλοι δείχνουν ότι ο χρόνος σταμάτησε με την κατάληψη της ιερής πόλης της Ορθοδοξίας από τους άπιστους Τούρκους και ότι η τάξη στον κόσμο θα επανέλθει με την ανακατάληψη της Βασιλεύουσας από τους Έλληνες. Έτσι, και στην Ήπειρο υπάρχει μια αντίστοιχη λαϊκή δοξασία. Συγκεκριμένα, ένα πουλί φέρνει την αναγγελία της πτώσης της Πόλης σε μια ομάδα βοσκών που εκείνη τη στιγμή ποτίζουν τα κοπάδια τους σε ένα ποτάμι, Ο θρύλος λέει ότι στο άκουσμα της φοβερής είδησης τα νερά του ποταμίου σταμάτησαν να κυλάνε, αφού και το φυσικό στοιχείο θεώρησε ότι η πτώση της Κωνσταντινούπολης ήταν κάτι το ανήκουστο. Το ποτάμι θα συνεχίσει και πάλι να κυλάει, μόλις απελευθερωθεί η Πόλη, συνεχίζει ο λαϊκός θρύλος...\nΟΙ ΚΡΗΤΙΚΟΙ ΠΟΛΕΜΙΣΤΕΣ\nΈναν από τους πύργους των τειχών της Πόλης τον υπεράσπιζαν τρία αδέρφια, άρχοντες Κρητικοί που πολεμούσαν με το μέρος των Βενετών (η Κρήτη τότε ήταν κάτω από την κυριαρχία των Βενετών). Μετά την πτώση της πόλης τα τρία αδέρφια και οι άντρες τους εξακολουθούσαν να πολεμούν και παρά τις λυσσώδεις προσπάθειες τους οι Τούρκοι δεν είχαν κατορθώσει να καταλάβουν τον πύργο. Για το περιστατικό αυτό ενημερώθηκε ο Σουλτάνος και εντυπωσιάστηκε από την παλικαριά τους. Αποφάσισε, λοιπόν, να τους επιτρέψει να φύγουν με ασφάλεια από τον πύργο και να πάρουν ένα καράβι με τους άντρες τους και να γυρίσουν στην Κρήτη. Πραγματικά η πρόταση του έγινε δεκτή με τη σκέψη ότι έπρεπε να μείνουν ζωντανοί για να πολεμήσουν να ξαναπάρουν τη Βασιλεύουσα πίσω από τους απίστους. Έτσι οι Κρητικοί επιβιβάστηκαν στο πλοίο τους και ξεκίνησαν για το νησί τους. Το πλοίο δεν έφτασε ποτέ στην Κρήτη και ο θρύλος λέει ότι περιπλανιούνται αιώνια στο πέλαγος μέχρι τη στιγμή που θα ξεκινήσει η μάχη για την ανακατάληψη της Πόλης από τους Έλληνες. Τότε το πλοίο των Κρητικών θα τους ξαναφέρει στην Κωνσταντινούπολη για να πάρουν και αυτοί μέρος στη μάχη και να ολοκληρώσουν την αποστολή τους και το ελληνικό έθνος να ξανακερδίσει την Πόλη.\nΌταν οι Τούρκοι μπήκαν στην Πόλη ξεκίνησαν να καταστρέφουν τις εκκλησίες και τα μοναστήρια. Στην Αγία Σοφιά είχε καταφύγει πολύ λαός, κυρίως γυναικόπαιδα, για να αποφύγουν τον θάνατο. Όμως η παρουσία τους εκεί δεν τους έσωσε, καθώς φανατισμένοι από τους δερβίσηδες μωαμεθανοί μπήκαν στην εκκλησία και άρχισαν να σφάζουν αδιακρίτως όποιον έβρισκαν μπροστά τους. Ο σωρός των πτωμάτων έφτασε τα δέκα μέτρα. Όταν μάλιστα ο Σουλτάνος Μωάμεθ προσπάθησε να μπει στο ναό το άλογο του σκόνταψε πάνω στα πτώματα, Με την οπλή του το άλογο άφησε ένα σημάδι στην κορυφή ενός στύλου, το οποίο σώζεται μέχρι σήμερα. Τις πιο πολλές εικόνες και τοιχογραφίες της Αγία Σοφιάς τις κατέστρεψαν οι Τούρκοι. Όταν, όμως, οι άπιστοι εισβολείς έφτασαν στον εξώστη - γυναικωνίτη και ένας τσαούσης (Τούρκος αξιωματικός) προσπάθησε με έναν πέλεκυ να καταστρέψει μια τοιχογραφία της Παναγίας που κρατά στα χέρια της τον Ιησού μωρό, έγινε το θαύμα ! Τη στιγμή που ο Τούρκος προσπάθησε να καταφέρει το πρώτο χτύπημα στην τοιχογραφία κεραυνοβολήθηκε κι έπεσε νεκρός. Τη θέση του πήρε ένας άλλος Τούρκος, αλλά την ίδια στιγμή κι εκείνος είχε την ίδια τύχη. Οι υπόλοιποι βάρβαροι πανικοβλήθηκαν απ' το πρωτόγνωρο γι' αυτούς θαύμα και γεμάτοι τρόμο, αλλά και σεβασμό εγκατέλειψαν την ανόσια προσπάθεια τους. Η συγκεκριμένη τοιχογραφία σώζεται μέχρι σήμερα στον δεξιό εξώστη της Αγία Σοφιάς.\nΌταν οι Τούρκοι μπήκαν στη Βασιλική Εκκλησία, ένας ιερέας τελούσε τη θεία Λειτουργία. Βλέποντας τους άπιστους να μπαίνουν, δε σκεπτόταν παρά πώς να σώσει από τη βεβήλωση τον ιερό άρτο και το πολύτιμο Αίμα του Χριστού. Ανέβηκε, λοιπόν, βιαστικός στον Άμβωνα, κρατώντας τ' Άγιο Δισκοπότηρο κι εξαφανίστηκε σε μια μικρή πόρτα. Την έκλεισε πίσω του, μα δυστυχώς οι Τούρκοι τον είχαν δει κι έτρεξαν να τον προφτάσουν. Όταν όμως έφθασαν στο σημείο που θα έπρεπε να βρίσκεται η πόρτα, ξαφνιάστηκαν γιατί δεν είδαν παρά μόνο μια γυμνή, λεία επιφάνεια χωρίς το παραμικρό σημάδι ανοίγματος. Αγριεμένοι, προσπάθησαν να γκρεμίσουν τον τοίχο, αλλά έσπασαν τα όπλα τους, χωρίς να καταφέρουν τίποτε! -Ας φέρουν τους χτίστες του στρατού μας, αποφάσισε ο Σουλτάνος. Έτσι θα δούμε τι είναι πίσω απ' αυτόν τον τοίχο. Οι χτίστες ήρθαν με τα εργαλεία τους κι άρχισαν να χτυπούν τον τοίχο. Παρ' όλες τους τις προσπάθειες όμως, δεν μπόρεσαν ούτε να τον τρυπήσουν κι ομολόγησαν πως σίγουρα υπήρχε κάποιο τεχνικό μέσο, που τους ήταν άγνωστο. -Είστε ανίκανοι, φώναξε καταθυμωμένος ο Σουλτάνος και θα τιμωρηθείτε! Να φέρουν βυζαντινούς χτίστες! Τότε έφεραν βιαστικά όσους μπόρεσαν και απειλώντας τους με θάνατο, τους πρόσταζαν να ρίξουν αυτόν τον τοίχο! Μα, ούτε κι αυτοί δεν τα κατάφεραν! Γιατί, το θέλημα του θεού, πιο δυνατό από κάθε ανθρώπινη δύναμη, κρατούσε αυτές τις πέτρες δεμένες γερά, για να προστατεύει τον ιερέα. Όλους αυτούς τους αιώνες, ο ιερέας αγρυπνεί, σφίγγοντας το δισκοπότηρο, που προστάτευσε από τους άπιστους! Μα, όταν θα ξαναπάρουμε την Πόλη, η πόρτα θα ξανανοίξει μόνη της, ο ιερέας θα βγει, θα ξαναμπεί στο ιερό και θα συνεχίσει τα λόγια της λειτουργίας, από κει ακριβώς που είχε σταματήσει!\nΔημοσιεύθηκε: Τετ Μάϊ 28, 2008 5:30 pm Θέμα δημοσίευσης: "ΕΑΛΩ Η ΠΟΛΙΣ"\n« ΕΑΛΩ Η ΠΟΛΙΣ»\n29 Μαίου 1453. «Εάλω η Πόλις».\nΦρικιαστικότερη κραυγή δεν ακούστηκε ποτέ σε πόλη ανθρώπου ωσάν να έφτανε η συντέλεια του κόσμου. Η πτώση της Βασιλεύουσας επεσφράγισε το τέλος του Μεσαιωνικού Ελληνισμού, την τελευταία ημέρα της ένδοξης πολιτείας, που ίδρυσε χίλια διακόσια χρόνια ο Μέγας Κωνσταντίνος και του «Λεωνίδα» του Βυζαντίου, του τελευταίου Αυτοκράτορα, του Κωνσταντίνου Παλαιολόγου, του «μαρμαρωμένου Βασιλιά». Μια μαύρη σελίδα της παγκόσμιας ιστορίας γραμμένη με το αίμα των Βυζαντινών. Ημέρα πένθους για τον Ελληνισμό. Αλλά και ημέρα μνήμης.\nΚι όμως το πέπλο ιστορικής λησμονιάς έχει σκεπάσει την ελληνική μνήμη με αποτέλεσμα να κινδυνεύουμε με εθνικό αποχρωματισμό, διαπιστώνοντας την αρνητική εικόνα που παρουσιάζει, τόπος και λαός, σε ότι έχει σχέση με αυτά που ονομάζουμε «Εθνικά θέματα». Έτσι επιχειρείται επί δεκαετίες τώρα η διάβρωση της ταυτότητας του Γένους των Ελλήνων μέσω της ιστορικής αγνωσίας και παραπλάνησης της Ελληνικής ιστορίας. «Η Ιστορία εκδικείται αυτούς που την αγνοούν» (Κ. Τσατσος). Υπάρχουν όμως αντισώματα που τιμούν τη μνήμη του «Μαρμαρωμένου Βασιλιά» θυμούνται την Άλωση και τους θρύλους της κι έτσι ενοχλούν και αναταράσσουν τα λιμνάζοντα νερά της ιστορικής μνήμης κάθε χρόνο.\nΗ 29η Μαίου 1453 φέρει στην Εθνική μνήμη τα θλιβερά γεγονότα της πτώσης της Βασιλεύουσας, γιατί κανένα γεγονός της χιλιόχρονης αυτοκρατορίας δεν είχε το τραγικό μεγαλείο της πτώσης και κανένα μεγάλο γεγονός δεν σφράγισε τόσο βαθιά την ψυχή του λαού μας όσο η Άλωση που χαρακτηρίστηκε «συμφορά μεγίστη των κατά των οικουμένη γενομένων, από τον Λαόνικο Χαλκονδύλη ενώ ο Στέφαν Τσβάιχ χαρακτήρισε ως μοιραία στιγμή της ανθρωπότητας». Ένα ιστορικό γεγονός μεγάλης σημασίας, όχι μόνο για τους Έλληνες αλλά για την Παγκόσμια ιστορία. Το Βυζάντιο ήταν πρόμαχος όχι μόνο του Ελληνισμού αλλά και του Χριστιανισμού επί μία και πλέον χιλιετία. Το Βυζάντιο υψωνόταν αληθινό προπύργιο της Δύσης, ασάλευτος κυματοθραύστης πάνω στον οποίο ξεσπούσαν κάθε φορά τα άγρια στίφη των βαρβάρων της Ανατολής.\nΑλλά το πρώτο πλήγμα κατά της ισχυρής Βυζαντινής Αυτοκρατορίας καταφέρθηκε αρχικά από τη Δύση, τους Σταυροφόρους της Δ’ Σταυροφορίας το 1204 μ.Χ. Ο Άγγλος Βυζαντινολόγος Στήβεν Ράνσιμαν αναφέρει: «Η δυνατότητα κατακτήσεως υπό των Οθωμανών της Κωνσταντινουπόλεως οφείλεται στο έγκλημα των Σταυροφόρων του 1204... στις 29 Μαίου 1453 ένας πολιτισμός σαρώθηκε αμετάκλητα». Μετά το 1204 έπνεε τα λοίσθια. Έγινε μια τρεκλίζουσα αυτοκρατορία. Περιορισμένη εδαφικά, εξαντλημένη οικονομικά, διχασμένη θρησκευτικά σε ενωτικούς και ανθενωτικούς, προδομένη και βαθιά πληγωμένη από τους Δυτικούς, εξουθενωμένη από τις ενδοδυναστικές διαμάχες περίμενε μοιρολατρικά «τον Τούρκο να την πάρει» (Κ. Παλαμάς).\nΣ’ αυτή την κρίσιμη στιγμή βρέθηκε στην Βασιλεύουσα ο Κωνσταντίνος Παλαιολόγος με λεωνίδιο φρόνιμα για να σταθεί αντάξιος των πιο ένδοξων προκατόχων του. Γι’ αυτό όταν ο Σουλτάνος Μωάμεθ Β’ του έκανε πρόταση να παραδώσει την Πόλη, έδωσε απάντηση θερμοπυλάχου: «Το την πόλιν σοι δούναι ούτ’ εμού, ούτε των αυτήν οικούντων. Κοινή γαρ γνώμη πάντες αυτοπροαιρέτως αποθανούμεν και ου φεισόμεθα της ζωής ημών». Ήταν μια μακρινή απήχηση του «Μολών λαβέ» και πέρασε σαν άλλος Λεωνίδας στην Ιστορία. Έγινε θρύλος, σύμβολο και τραγούδι. Ο Κωνσταντίνος δεν πολέμησε για να νικήσει, πολέμησε για να μην ηττηθεί η τιμή της Βασιλεύουσας. Η πόλη κυριεύεται αλλά δεν παραδίδεται. Στάθηκε άγρυπνος, ακάματος, ακαταπόνητος. Μάχεται σαν τον Αθανάσιο Διάκο με σπασμένο σπαθί. «Απέθανε απάνω στο σπαθί του» όπως λέει το ποντιακό τραγούδι. Μπορεί να σκοτώθηκε στην Πύλη του Ρωμανού αλλά αναστήθηκε στην ψυχή του λαού. Ο Γέρος του Μοριά έλεγε ο τελευταίος υπερασπιστής δεν συνθηκολόγησε αλλά έπεσε πολεμώντας. Και το Γένος μας δεν δέχτηκε το ζυγό της δουλείας, δεν συμβιβάστηκε με τον κατακτητή και σε κάθε ευκαιρία έπαιρνε τα όπλα για να ανακτήσει την ελευθερία του. Ο Κωνσταντίνος Παλαιολόγος έμεινε ο Έλληνας με το μύθο του «Μαρμαρωμένου Βασιλιά», σύμβολο αθάνατο, ενσαρκωτής του ονείρου και των προσδοκιών του, που κράτησε άσβεστη τη φλόγα του Ελληνισμού γιατί μέσα από τις συμφορές βρίσκουμε την αυτοσυνειδησία μας κι αυτή έχουμε σήμερα ανάγκη για να μην αλλοτριωθούμε. «Η πόλις εάλω! Αλλοίμονον, όμως, αν την αφήσωμεν να αλωθεί εντός μας» (Καθ. Ν. Τωμαδάκης). Όχι λησμονιά αλλά μνήμη για να διατηρηθεί η ιστορική μας συνέχεια μέσα στην Ευρωπαϊκή Ένωση.